Kako izgraditi poslovnu karijeru u Srbiji? | SEEbiz.eu\nObjavljeno: 26.12.2018 / 19:27\nKOMENTAR - Mali broj ljudi zaista zna razliku između posla i karijere i pokušava da uspe u jednom od ova dva segmenta kako bi izgradili ime za sebe i svoj posao. Ukoliko želite da izgradite uspešnu karijeru, potrebno je da pristanete na mnogo ulaganja, odricanja, žrtve i naravno rada kako biste bili uspešni.\nSvaki uspešan poslovni čovek će kao glavne faktore za postizanje uspeha navesti rad i vreme koje je potrebno kako biste se usavršili. Postoje određene tehnike koje mogu da vam pomognu da ovaj put ne bude jedan od najtežih kojim ćete poći u životu.\nUpoznavanje sa NLP tehnikom\nNeurolingističko programiranje postaje sve popularnije u svim oblastima, a najviše u poslovnom svetu. Veštine koje ćete savladati pomoću ove tehnike, koristiće vam u svakom aspektu pri izgradnji karijere i konstantnog napredovanja. Glavna prednost ove tehnike je u savladavanju raznih vrsta komunikacije koje će vam pomoći da bolje pristupite određenom problemu ili naučite da se nosite sa klijentima i kolegama.\nKada jednom naučite kako komunikacija funkcioniše i kako možete da izbegnete određene situacije i preokrenete sve u vašu korist, želećete da nastavite da izučavate ovu korisnu veštinu. Uvek obratite pažnju na tip osobe sa kojom ste u komunikaciji kako biste znali koji model treba da upotrebite.\nOvaj vid komuniciranja će biti prilično koristan u neprijatnim situacijama koje su prilično česte u poslovnom svetu. Bilo da treba da saopštite nekome lošu vest ili da obavite neprijatan razgovor sa nekim, upotreba ove veštine će vam pomoći da ostanete profesionalni tokom procesa.\nOvaj proces zahteva da se zauzmete za sebe i svoje stavove, što je i jedna od glavnih odlika poslovnih ljudi. Ukoliko niste sigurni u sebe i svoje stavove, nećete moći da se izborite prilikom rešavanja problema. Kako postoje dva tipa asertivnosti, agresivni i pasivni, u poslovnom svetu se uvek odlučujte za pasivni kako ne biste napravili početničke greške na početku karijere i zamerili se nekome.\nUnapredite znanje jezika\nU današnjem korporativnom svetu ne možete da opstanete ukoliko ne posedujete osnovno znanje stranog jezika. Kako svetom gospodari nekoliko jezika, engleski je ipak predvodnik kada se radi o komunikaciji među zemljama. Upravo zato treba da se odlučite za učenje engleskog jezika i usavršite svoje znanje.\nMnogi kursevi su skrojeni za ljude koji žele da unaprede svoje znanje učenjem reči i fraza iz poslovnog sveta kako bi bili spremni za viši nivo komunikacije i snalaženja. Odlično znanje jezika je uvek bonus u biografiji, ali uvek više znači ukoliko posedujete papir da to znanje i dokažete. Vremenom, doći će prilika i za usvajanje još jednog jezika te će vaša biografija izgledati ozbiljno i konkurentno svima na tržištu.\nRadite na poslovnoj komunikaciji\nZasnovana na kombinaciji iz psihologije, marketinga, menadžmenta i komunikologije, poslovna komunikacija sve više postaje deo obuke mladih poslovnih ljudi u Srbiji. Ova vrsta komunikacije predstavlja osnovni vid komuniciranja ne samo sa klijentima, nego i svih zaposlenih međusobno.\nOno što je glavni aspekt ovog tipa ragovora jeste direktna komunikacija u kojoj je potrebno truditi se da nas druga strana razume. Do toga dolazi jasnim i razgovetnim tonom, direktnim obraćanjem, neverbalnom komunikacijom koja podržava naš govor i aktivno slušanje druge strane nakon našeg izlaganja.\nOjačajte organizacijske veštine\nKako biste svaki dan iskoristili do maksimuma i uspeli da izađete na kraj sa svim rokovima i obavezama, potrebno je da organizujete svoje radno vreme. Planiranje aktivnosti koje treba da uradite tokom jednog dana i vođenje računa o vremenskim rokovima će vam uštedeti vreme i pomoći da ispoštujete rokove i obavite posao na vreme. Pored toga, postavljanje ciljeva će vas držati na pravom putu kako vam stvari koje nisu vezane za posao ne bi skretale pažnju i odvlačile vas od onoga što zaista treba da uradite.\nUpravo ovakav način efikasnog korišćenja vremena je odlika koju morate da usavršite i naučite da je koristite svakodnevno kako biste povećali šansu za napredak u karijeri. Ovo je nešto što će vam svi veliki i uspešni poslovni ljudi reći da je nešto bez čega ne bi mogli da prežive dan i da je njihovo vreme uglavnom već isplanirano unapred.\nRazvijanje svih ovih veština se lako usavršava i dovodi do poslovne karijere koja će vam doneti poslovni uspeh i napredak u karijeri. Kako poslovni svet u Srbiji sve više raste, potrebno je da se stalno unapređujete i otkrivate razne načine kako da vašu karijeru dovedete na novi nivo.\nTagovi: Kako izgraditi poslovnu karijeru u Srbiji, znanje stranih jezika, komunikacijske veštine, tržište rada u Srbiji, poslovni svet, psihologija


Pomračenje bajke o Fijatu\nIzvor: e-Novine, 28.Dec.2010, 17:59\nNakon saopštenja ministarstva ekonomije da oko 800 radnika Zastave nije položilo testove Fijata, sindikati su započeli proteste dok iz Dinkićevog feuda odbacuju zahteve radnika kao neosnovane. Predsednik Samostalnog sindikata radnika Zastave ocenio je, povodom najnovijeg razvoja situacije, da se sve manje izvesnim čini ostvarenje dugo obećavanog posla sa Fijatom\nNekoliko stotina radnika fabrike "Zastava autobobila" ponovilo je na protestu ispred zgrade skupštine Kragujevca >> Pročitaj celu vest na sajtu e-Novine << da ne prihvata socijalni program Ministarstva ekonomije. Predstvanici Samostalnog sindikata radnika fabrike "Zastava automobili" održali su javnu sednicu ispred zgrade skupštine grada.\nProgramom je predviđeno da oko 1.600 radnika, uz stimulativne otpremnine, od 4. januara naredne godine bude na tržištu rada. Umesto prosečne plate od 500 evra koje im je Mlađan Dinkić u predizbornoj kampanji obećavao, radnicima je ponuđena otpremnina od 300 evra po godini staža i u narednih 18 meseci, dok su na tržištu rada, da dobijaju nadoknadu od 20.000 dinara mesečno (185 evra) dok istovremeno pohađaju obuku ili prekvalifikaviju.\nSamostalni sindikat, međutim, rešenje novonastale situacije vidi u tome da svih 1600 radnika, ostanu na evidenciji "Zastave" i da u narednih godinu i po dana pohađaju obuku i idu na prekvalifikaciju, jer će, kako ocenjuje, tako lakše doći do posla kod Fijatovih kooperanata koji treba da grade pogone u Kragujevcu u 2011. godini.\nSednici nisu prisustvovali predsednik i potpredsednik sindikata "Zastavinih" radnika Zoran Mihajlović i Zoran Božnjavaković, koji su na putu za Beograd jer su iz Ministarstva ekonomije dobili poziv na nove pregovore.\nU izjavi za Radio B92, predsednik Sindikata "Zastava automobili" Zoran Mihajlović najavio je radikalizaciju protesta koja podrazumeva ulazak u gradsku skupštinu u Kragujevcu, a možda i štrajk glađu.\n"Ono što mi tražimo to je da se (poštuje) aneks protokola i sve ono što su potpisivali 2008. kada je bilo popularno da se širi demagogija. Pisalo je da su radnici na čekanju i da prvih hiljadu prelazi odmah, drugih 700 prelazi u aprilu iste godine, a da krajem godine prelazi i onaj zadnji deo radnika što bi ukupno činilo brojku od 2.433”, rekao je Mihajlović.\nMihajlović je istovremeno ukazao na veliko kašnjenje u realizaciji dogovorenih projekata sa Fijatom pri čemu je naveo da je italijanski gigant više okrenut ulaganjima u proizvodnju automobila u Rusiji i Sjedinjenim Državama, što bi sve dovodi u pitanje realizaciju dogovorenih investicija u Kragujevcu. Sindikat je predložio da novac namenjen za otpremnine bude iskorišćen za prekvalifikaciju više od 800 radnika koji će biti proglašeni tehnološkim viškom.\nDržavni sekretar Ministarstva ekonomije Nebojša Ćirić je objasnio da je to neprihvatljivo jer niko ne može da garantuje posao tim ljudima.\n"Sve ono što je obećano je ispunjeno. Podsećamo da je do sada 1.100 radnika prešlo u "Fijat", ono što mi kažemo je da 800 ljudi nije prošlo testove Fijata”, rekao je Ćirić.\n"Ima 828 radnika koji će biti proglašeni tehnološkim viškom, ali mi njih ne izbacujemo na ulicu, oni dobijaju i po 9.000 evra po godini staža. U narednih 18 meseci će imati oko 20.000 dinara mesečnu naknadu, i imaće priliku da se prekvalifikuju”, kaže Ćirić.\nMlađan Dinkić, čovek koji je u predizbornoj kampanji olako davao obećanja i širio bajku o fabrici automobila u Kragujevcu, rekao je da je ovog meseca "Fijat" saopštio da neće zaposliti te ljudi i da tu ne može više ništa da se učini.\n„Država mora da odbije nerazumne zahteve sindikata "Zastave", rekao je ekspert politčkih laži i obmana uz napomenu da je država u poslednjih deset godina subvencionisala Zastavu sa 500 miliona evra.


U Srbiju stižu četiri MiG-29 iz Belorusije? | WebTribune\nHome U FOKUSU U Srbiju stižu četiri MiG-29 iz Belorusije?\nAvioni MiG-29 koje je Vojska Srbije dobila na poklon od Belorusije, biće isporučeni u narednih nekoliko nedelja, prenose mediji.\nPosao remonta, na kom skoro dve godine radi beloruski 558. vazduhoplovni zavod u gradu Baranoviči, privodi se kraju, a u toku su i pripreme za transport i primopredaju.\nIsporukom ova četiri aviona naše Ratno vazduhoplovstvo do proleća kompletiraće eskadrilu od ukupno 14 MiG-ova 29, prenose Novosti.\n“Očekujemo završetak remonta četiri aviona MiG-29 iz Belorusije i njihovu isporuku. Osim toga sledi nam nastavak modernizacije aviona ‘orao’, kao i raketnog sistema PVO ‘Kub’. Radari P-12 i P-18, kao i druga sredstva ratne tehnike, biće takođe modernizovani. U planu je i remont helikoptera “gama” i “gazela”, kao i raketnih sistema ‘Neva’ i ‘Kub’ “, nabraja Stefanović.\n“Radićemo na rekonstrukciji i izgradnji smeštajnih kapaciteta i drugih objekata na aerodromima, kako bismo poboljšali uslove rada pripadnika Ratnog vazduhoplovstva”, navodi Stefanović.\n“Preobuka novih pilota biće jedno od težišta letačke obuke u ovoj godini”, najavljuju u Ratnom vazduhoplovstvu.\n“MIGOVI” koji će zaokružiti srpsku lovačku avijaciju dobijeni su kao donacija Belorusije, a njihova modernizacija i remont urađena je po istom modelu po kom je iz Rusije prethodno stiglo šest letelica ovog tipa. Remontni zavod u Baranoviču, kome je poveren ovaj posao, smatra se jednom od najboljih ustanova na svetu za avione porodice “mig”. Plan je da Belorusi četiri “dvadesetdevetke” isporuče na tehničkom nivou 9.13, što odgovara avionima ovog tipa koji su već u Srbiji, prenose Novosti.


U Beču su živeli i stvarali značajni Srbi, koji su ostavili neizbrisiv trag u našoj istoriji.\nNaredna manifestacija u novembru\nNEŠA BRIDžIS - "Život"\nNakon prošlogodišnjeg senzacionalnog dvočasovnog nastupa pred bečkom publikom u maloj sali Teatra Akzent, SKForum je dao obećanje da će prvom prilikom Nešu Bridžisa ponovo pozvati u goste. Obećanje je ispunjeno, a nova predstava „Život“ će ovoga puta biti održana u velikoj sali Akzenta.\nFRANŠE D´PERE NA JUŽNOM BULEVARU\nAMTSHAUS Rudolfsheim - Fünfhaus\nMonodrama potvrđuje poznata svojstva Popovićeve dramaturgije. Reč je o junaku koji je kao i njegovi kafanski prijatelji jak na rečima sopstvene mitomanije. Ovo je priča o čika Duletu sa Čubure, penzionisanom železničaru i njegovom životu.\nSvoju premijeru ova romantična komedija, nastala u koprodukciji Narodnog pozorišta iz Beograda i somborskog nacionalnog teatra, imala je 15. aprila 2016. godine u Narodnom pozorištu u Beogradu. Do danas interesovanje za njom ne jenjava i za svako izvodjenje se i dalje traži karta više.\nMožete pogledati video snimke sa manifestacija u organizaciji Srpskog Kulturnog Foruma.\nOvako je sve počelo. Dana 16. septembra 2006. godine u prostorijama konzulata Republike Srbije u petom bečkom okrugu...\nNa polju kulture, umetnosti, nauke i obrazovanja gradimo neraskidive veze između evropskog Beograda i Beča...\nŠta su rekli o Srpskom Kulturnom Forumu i njegovim aktivnostima naši prijatelji i cenjeni gosti...


NIKOLIĆ JE MORAO DA ODE, JER NIJE HTEO DA POTPIŠE: Evo koje se promene spremaju u Ustavu… | hamdočamo\nIzlazak izvršne i zakonodavne vlasti iz pravosuđa, i izbor sudija i tužilaca van Skupštine Srbije je prva i osnovna stvar koju će Srbija morati da promeni kada bude menjala Ustav.\nNa to se Srbija obavezala Akcionim planom za poglavlje 23 i 24 u pregovorima sa EU.\nMeđutim, to najverovatnije neće biti i jedine ustavne promene, i sve se glasnije čuje da će jedna od glavnih tema biti i preambula o Kosovu, ali i promena broja poslanika, a možda i način izbor predsednika Srbije. Kost u grlu mogle bi da budu i odredbe o primatu evropskog zakonodavstva nad domaćim.\n1. Pravosuđe – obaveza Srbije\n– Srbija se Akcionim planom obavezala da će se baviti izmenama koje se tiču pravosuđa, i da će otkloniti primedbe Venecijanske komisije.\nGlavna stvar je ta da će iz pravosuđa morati da se uklone izvršna pa i zakonodavna vlast, tako da sudije i tužioci ne bi trebalo da budu birani u parlamentu.\nJedna od zamerki je i da ministar pravde ne može biti član ni veća tužilaca ni sudija po funkciji, jer ona onda nisu nezavisna. Postoje i primedbe tehničke prirode – kaže za „Blic“ Milan Antonijević, pravnik i koordinator radnih grupa za Poglavlja 23 i 24 Nacionalnog konventa o EU.\nOsim pravosuđa, Srbija se nije obavezala na promenu drugih stvari, ali Ustav se najčešće menja dugoročno, pa ova oblast neće biti jedina. U srpskoj javnosti se već neko vreme govori o tome da i predmet promene mogla da bude i preambula Ustava o Kosovu, zatim broj poslanika, način biranja predsednika Srbije, a pominjala se i promena izbornih zakona.\n2. Preambula o Kosovu\nNema sumnje da će promena, ili čak brisanje preambule o Kosovu, iako za tim nema zvaničnih zahteva, biti najveći izazov.\nSpekuliše se da Brisel od Srbije traži upravo njeno brisanje, kako bi Briselski sporazum mogao da se primenjuje bez problema.\nJedna od varijanti za prenebregavanje ovog problema je da se, na primer, u tekstu navede da je Kosovo deo Srbije nad kojim ona nema suverenu vlast.\n3. Pitanje jurisdikcije\nPred ulazak Srbije u EU, kada god on bio, građani Srbije će odlučivati i o primatu evropskih zakona nad domaćim. U Ustav bi trebalo da bude uvedena integrativna klauzula, koja predviđa da zakoni koji su usvojeni u Briselu automatski važe i u Srbiji.\nTakođe, novi Ustav bi trebalo da utvrdi način na koji će građani Srbije glasati za Evropski parlament, ali i glasanje stranaca sa prebivalištem u Srbiji za lokalne organe vlasti.\nU izmene bi mogle da budu uvršteni i:\n– Manji broj poslanika\nPopulizam ili ne, ovo je tema o kojoj je u više navrata bilo reči, a ideja podrazumeva da se broj poslanika sa 250 smanji na 150 ili čak 125. I za ovo je neophodna promena najvišeg pravnog akta, jer je broj poslanika ustavna kategorija.\n– Izbor predsednika u parlamentu\nJedna od ideja je i izbor predsednika države u parlamentu o kojoj se dosta pričalo, ali nikada kroz ozbiljniji dijalog. Predlog je bio da bi predsednika Srbije ubuduće mogao da bira parlament, a ne građani, kako što je do sada bila praksa.\nNa ovu temu bilo je i razgovora o tome da predsedniku Republike treba povećati ovlašćenja, s obzirom na to da je on praktično jedini koga građani biraju direktno.\nVreme za razgovor o Ustavu\nPromena Ustava jedna je od ključnih stvari kojom će se baviti novi predsednik Srbije Aleksandar Vučić. On je to najavio već u svom prvom obraćanju sa nove funkcije, uz opasku da posao neće biti nimalo lak.\nI tu nije ni najmanje pogrešio jer, da bi se najviši pravni akt zemlje promenio, neophodan je i konsenzus, dijalog, podrška u javnosti, ali i u parlamenu i to dvotrećinska. Na kraju, završnu reč imaju građani na referendumu.\nZa sve ovo, osim dobre volje i valjanih rešenja, potrebno je vreme, pa je pitanje da li će to Srbija uspeti da uradi do kraja godine, na šta se obavezala Akcionim planom.\n– Želim da otvorim društveni dijalog o Ustavu i odnosu prema KiM, kao i o odnosu prema regionu, a koji će da traje tri, šest i više meseci – rekao je predsednik Vučić.\nKo pokreće raspravu\nVlada Srbije je donela akcioni plan, pa je za očekivati da će ona biti i jedan od inicijatora promene Ustava, objašnjava Antonijević.\n– Nema jasno definisanog mehanizma ko pokreće raspravu, ali za to su dobra platforma i Skupština Srbije i Ministarstvo pravde, koje će najverovatnije i formirati radnu grupu koja će se time baviti. Koliko znamo, ona do sada nije formirana – kaže Antonijević.\nTraže se predlozi\nOn navodi da je vladina Kancelarija za saradnju sa civilnim društvom već zatražila od oganizacija koje se bave pravosuđem da pošalju svoje predloge izmena iz oblasti pravosuđa.\n– Za promenu Ustava mora da postoji javna rasprava u kojoj učestvuju svi, od države, preko fakulteta, civilnog društva, građana… Mora se znati kakve ustavne promene se traže, zašto, šta su ciljevi, šta smo obećali EU. Javne rasprave, tribine, razgovori o tome na javnom servisu, sve bi to trebalo da postoji – priča on.\nKo podnosi zahtev\nPredlog za promenu Ustava može da podnese najmanje jedna trećina od ukupnog broja poslanika, predsednik Republike, Vlada i najmanje 150.000 birača. Da bi on bio i usvojen, potrebna je dvotrećinska većina poslanika.\nPo usvajanju, pristupa se izradi akta o promeni Ustava, koji bi ponovo Skupština trebalo da potvrdi dvotrećinskom većinom.\nNakon toga, parlament je dužan da ovaj dokument stavi na republički referendum radi potvrđivanja, koji se održava najkasnije do 60 dana od usvajanja akta o promeni Ustava, i koji je potvrđen ako je za njega glasala većina izašlih birača.\nIzvor: Webtrubune.rs / Blic\n« Politički direktori UO PIC-a u utorak i srijedu o aktuelnoj situaciji u BiH UPOZORENJE SRBIJI IZ MOSKVE: Držite se dalje od… »\nDatum : Juni 5, 2017


Sky Memory dušek\nDUŠECI I POSTELJINE > Dušeci > Dušeci sa džepičastim jezgrom > Sky Memory\nMemory pena (jednostrano) - 3 cm\nIvična ojačanja od PU pena debljine 8 cm\nSky Memory dušek predstavlja odličan izbor za svaki krevet jer pruža dovoljno podrške Vašim leđima uz superioran komfor memorijske pene.\nU ovom dušeku je pametno kombinovano džepno žičano jezgro i memorijska pena u cilju udobnog sna uz pravilnu podršku telu.\nPri izradi Sky Memory dušeka je korišćena tehnologija džepnog žičanog jezgra koja nudi izuzetnu podršku pomoću opruga koje su individualno upakovane u platnene džepiće. Džepići se ponašaju kao klipovi što im omogućava da se pomeraju nezavisno jedan od drugog što dovodi do pravilne raspodele težine i smanjenja prenošenja pokreta sa jedne na drugu stranu dušeka.\nDžepići pružaju i udobnost i potporu dok se pomeraju u skladu sa Vašim oblikom i pokretima tela tokom spavanja što ovom dušeku daje značajan kvalitet.\nSloj memorijske pene dušeku dodaje element mekoće i komfora. Memorijska pena je dizajnirana tako da se oblikuje po telu i obezbedi poršku u tačkama pritiska i time omogući pravilan položaj kičme tokom spavanja.\nSky Memory dušek Vam omogućava dublji i kvalitetniji san i smanjuje verovatnoću buđenja tokom noći.\nOpustite se i uživajte u dobro prospavanoj noći na Sky Memory dušeku. Ovaj dušek koji pruža odličnu potporu onemogućava da se otkotrljate tokom noći. U ovom dušeku je kombinovano džepno žičano jezgro čvrste konstrukcije i luksuzni materijali što Vam obezbeđuje noć izuzetnog odmora i relaksacije.


“Elektroprivreda Republike Srpske” ostvarila 96 odsto svojih zahtjeva | ENERGETIKArs.com\nNalazite se na Home » Energetika » “Elektroprivreda Republike Srpske” ostvarila 96 odsto svojih zahtjeva\n“Elektroprivreda Republike Srpske” ostvarila 96 odsto svojih zahtjeva\nObjavljeno: 07:30, 4. Septembra 2014.\nTREBINJE/ PRAG, “Elektroprivreda RS” je zadovoljna ishodom arbitraže u postupku protiv “Češke elektroprivrede”, jer je odštetni zahtjev koji su postavili Česi odbijen gotovo u cijelosti, saopšteno je iz EPS-a.\nKako su istakli u “Elektroprivredi RS”, odluka arbitražnog tribunala, koja je obavezujuća i na nju se više ne može žaliti, obavezuje ČEZ da ERS isplati 310.000 evra na ime troškova arbitražnog postupka, a ERS je obavezao da preuzme ČEZ-ov udio u “Novim elektranama RS” po cijeni ulaganja od dva miliona evra, te je obavezao da ČEZ-u isplati 1,9 miliona evra na ime određenih kursnih razlika.\n“Imajući u vidu početnu poziciju i očekivanja ČEZ-a, arbitražnu odluku smatramo izuzetnim uspjehom ERS i Gacka”, naveli su uz pojašnjenje da je ČEZ ostvario 3,4 odsto svog zahtjeva, a ERS 96,6 odsto.\nPojasnili su, takođe, da će kupovinom ČEZ-ovog udjela ERS postati stoodstotni vlasnik nad svim studijama i tehničkom dokumentacijom u okviru pilot projekta, čime, kako su dodali, ERS može nesmetano nastaviti sa realizacijom projekta.\nNaveli su, takođe, da za ERS nikad nije bilo sporno da kupi ČEZ-ov udio, odnosno implementira “put opciju”, ali da ERS nije htjela pristati da isplati ČEZ-u odštetni zahtjev od 56 miliona evra na ime naknade štete i izgubljene dobiti.\nČelnici ČEZ-a su u utorak u saopštenju objavili da su oni u stvari dobili arbitražu protiv ERS-a. Prema njihovoj verziji, arbitri su presudili da je ERS prekršio odredbe ugovora prilikom izgradnje bloka u termocentrali u Gacku, te da je arbitraža pokazala da su oni imali pravo.\n“Panel sudija je dosudio da ERS, koja je u vlasništvu RS, kupi od ČEZ-a dionice u zajedničkoj kompaniji ‘Nove elektrane RS’ za kupovnu cijenu od dva miliona evra uz ugovorom definisanu kamatnu stopu”, navela je Barbora Pulpanova, portparol ČEZ-a.\nOna je dodala da će ČEZ primiti još dva miliona evra uz kamatu za tekuće troškove, što znači da će kompenzacija ČEZ-u, kako je naglasila, dostići 7,5 miliona evra.\nU ERS rekli su da ne žele komentarisati ove navode, za koje smatraju da su za domaću češku upotrebu i da nisu zasnovani na činjenicama.\nKako su ranije pisali mediji, ČEZ je na osnovu ugovora iz maja 2007. godine sa ERS o izgradnji nove termoelektrane u Gacku, vrijedne 1,4 milijarde evra, tražio odštetu od oko 60 miliona evra plus pripadajuće kamate.\nOni su tada objavili da “ERS ne čini ništa na realizaciji projekta” i da se zato povlače iz izgradnje centrale, čija je ukupna instalisana snaga trebalo da bude 660 megavata. Nezavisne novine\nTags: cez,elektroprivreda rs,fokus,odstetni zahtjev


Krađa šume najizraženija u Sokocu, Palama, Jahorini - Trebevic.net\nKrađa šume najizraženija u Sokocu, Palama, Jahorini\nUprkos pojačanim kontrolama prometa šumskih drvnih sortimenata koje se sprovode u Republici Srpskoj s ciljem smanjenja bespravne sječe, šumokradice i dalje pustoše šume i tako ubiru zaradu koja se mjeri stotinama hiljada maraka.\nO tom problemu raspravljaće Vlada RS na tematskoj sjednici koja bi trebalo da bude održana do kraja ove ili iduće sedmice. Da šumokradice i dalje pričinjavaju ogromne gubitke potvrđuju podaci preduzeća “Šume Republike Srpske” prema kojima je za šest mjeseci ove godine u šumskim gazdinstvima počinjena šteta teška 813.494 marke.\n– Bespravno je posječeno i otuđeno 5.048 kubika, dok je 786 kubika bespravno posječeno, ali ne i otuđeno. Ukradena su i 52 kubika izrađenih šumskih drvnih sortimenata, dok šteta u šumskim kulturama iznosi 21 kubik – naveli su u “Šumama RS”.\nDodaju da je količinski u prvom polugodištu ove godine šumska šteta u odnosu na isti period lani manja za 104 kubika neto mase ili vrijednosno za 62.949 KM.\n– U prošloj godini ukupna evidentirana šumska šteta na nivou preduzeća iznosila je 15.583 metra kubna neto mase, odnosno 2,15 miliona maraka – istakli su u “Šumama”.\nZbog šumokradica pune ruke posla imaju i službenici Ministarstva unutrašnjih poslova (MUP) RS koji su za šest mjeseci ove godine evidentirali 96 krivičnih djela u vezi sa ukradenim šumskim sortimentima, što je 21 krivično djelo više u odnosu na isti period prošle godine.\n– Za šest mjeseci ove godine oduzeto je 667 metara kubnih ukradenih šumskih sortimenata, čija je vrijednost procijenjena na 64.500 KM – naveli su u MUP-u.\nDa je krađa šume i dalje veoma ozbiljan problem u Republici Srpskoj potvrđuje i pomoćnik ministra za šumarstvo RS Goran Zubić, navodeći da će taj problem uskoro razmatrati Vlada.\n– Aktivno pripremamo dokumenta za posebnu sjednicu Vlade RS koja će biti održana na temu šumarstva, krađe šume i poslovanja Javnog preduzeća “Šume Republike Srpske”. Sjednica će vjerovatno biti održana do kraja ove sedmice ili tokom iduće – rekao je za “Glas Srpske” Zubić.\nVlada RS je još 2015. godine usvojila akcioni plan na osnovu kojeg se kontroliše promet šumskih drvnih sortimenata. U kontrolama učestvuje šumarska inspekcija, javno preduzeće i pripadnici MUP-a, a kontrolišu promet drvnih sortimenata, pilanska postrojenja i bespravnu sječu.\nGoran Zubić kaže da je krađa šume najizraženija u Sokocu, Palama, na Jahorini, te okolini Doboja i Banjaluke.\n– Koliko je taj problem ozbiljan svjedoči podatak da se na godišnjem nivou u Srpskoj bespravno posiječe između 15.000 i 20.000 kubika šume – rekao je Zubić.


ODNOSI SRPSKE SA RUSIJOM DAJU KVALITETNE REZULTATE | SRNA\nODNOSI SRPSKE SA RUSIJOM DAJU KVALITETNE REZULTATE\nBANjALUKA, 19. NOVEMBRA /SRNA/ - Srpski član Predsjedništva BiH Milorad Dodik rekao je da Republika Srpska mora da održi dobre odnose sa Rusijom jer oni daju kvalitetne pomake i rezultate, navodeći da sutra putuje u Sankt Peterburg gdje se svake godine u ovo doba godine okupljaju predstavnici pravoslavnih zemalja i razgovaraju o različitim temama.\n"To je prilika da se sretnem sa gubernatorom Sankt Peterburga sa kojim imamo dobre odnose i niz potpisanih sporazuma", rekao je Dodik.\nOn je istakao da u Univerzitetski klinički centar Republike Srpske često dolaze specijalisti iz Rusije, da ljudi iz Srpske odlaze u Rusku Federaciju i da se povećava broj studenata iz Srpske koji tamo studiraju.\n"Pokušavamo još više da uradimo i na ekonomskom planu, iako smo mi mala ekonomija, a kod Rusa su brojke u pogledu potreba frapantno velike", izjavio je Dodik sinoć za ATV.\nOn je podsjetio da duže od dvije godine Agencija za lijekove BiH, kojom upravlja PDP, ne daje odobrenje za uvoz lijekova iz Rusije, iako ih izvoze na evropsko tržište.\n"Agencija za lijekove to ne dozvoljava zbog toga što bismo te lijekove dobili po 25 do 30 odsto nižoj cijeni u odnosu na onu po kojoj ih sada nabavljamo od zapadnih kompanija. To plaćaju naši ljudi. I onda oni iz PDP-a nama pričaju o poštenju", kaže Dodik.\nOn je dodao da će se danas u Beogradu sastati sa predsjednikom Srbije Aleksandrom Vučićem sa kojim je više puta razgovarao nakon što je hospitalizovan.\n"On već obavlja svoje poslove. Moram da mu zahvalim što je počeo da realizuje obećanje da će sa 25 miliona evra pomoći budžet Srpske. Dio tog novca već je stigao. Radimo važnu stvar i za Drvar i tamo će, osim pogona preduzeća `Jumko`, biti otvorena i poslovnica Komercijalne banke. Vidjećemo šta još možemo da učinimo za naše ljude u tri-četiri opštine u Federaciji BiH u kojima je većinsko srpsko stanovništvo", rekao je Dodik.\nOn je ocijenio da je Vučić mnogo pomogao u mnogim pitanjima, te da dodatno razumije procese i odnose u BiH.


Sat duže u krevetu spas od srčanog udara - Klix.ba\nZdravlje Sat duže u krevetu spas od srčanog udara\nViše sna može spriječiti srčane udare, tvrde naučnici koji su istraživanjem zaključili da oni koji inače spavaju duže imaju triput manje zakrčene arterije.\nNova studija provedena je nakon one čijim zaključcima se savjetuje da je sedam sati spavanja u toku jednog dana idealno za zdravu kilažu i dug život.\nOvaj put doktori su upoređivali dužinu spavanja sa zdravljem arterija 500 ljudi između 35 i 47 godina. Prvo im je 2001. godine urađen CT snimak koji je pokazao da nema znakova kalcifikacije. Pet godina kasnije, kalcifikacija arterija pojavila se kod 27 posto ispitanika koji su spavali manje od pet sati dnevno.\nKod onih koji su spavali pet do sedam sati dnevno, procenat je manji i iznosi 11 posto. Kod učesnika u istraživanju koji su dnevno provodili preko sedam sati spavajući, procenat onih kod kojih se pojavio proces kalcifikacije arterija bio je još manji - šest posto.\nNaučnici su izračunali da jedan dodatni sat sna za trećinu smanjuje ovaj rizik, objavio je britanski list Daily Mail. U obzir je uzeta i starosna dob, spol, rasa, nivo obrazovanja, te pušačke navike.\nStudiju je proveo tim stručnjaka sa Univerziteta u Čikagu, a objavljena je u Žurnalu američkog udruženja medicinara. U njenom zaključku naglašeno da se još uvijek ne može "propisati" idealan broj sati sna.


U okviru pratećeg programa obeležavanja godišnjice rada Kulturnog centra izvedena predstava „Pozorišni bonton“ | RTK\nU okviru pratećeg programa obeležavanja godišnjice rada Kulturnog centra izvedena predstava „Pozorišni bonton“\nU okviru pratećeg programa obeležavanja godišnjice rada Kulturnog centra Kruševac sinoć je u Beloj sali premijerno je izvedena predstava „Pozorišni bonton“. Predstava je edukativnog karaktera i namenjena je pre svega školskoj omladini.\nPredstava „Pozorišni bonton“ urađena je po tekstu Stefana Klecina. Tekst je adaptirala i predstavu režirala Lidija Užarević, a igraju članovi Dramskog studija Kulturnog centra, Jana Jeftović i Tanja Gašić. Užarević napominje da je predstava edukativnog karaktera.\nPremijera predstave „Pozorišni bonton“ izvedena je u okviru pratećeg programa obeležavanja godišnjice rada kruševačkog Kulturnog centra. Užarević kaže da očekuje da će imati prilike da predstavu izvode, pre svega, pred publikom školskog uzrasta.\nPrethodno : Fudbaleri Trajala na domaćem terenu savladali ekipu Zemuna (2:1)\nSledeće : Film „Jedini izlaz“ sinoć premijerno prikazan i pred kruševačkom publikom


Testiranje softvera - Miodrag Živković - PDF Knjige, tutorijali, edukacija\nPDF Knjiga: Testiranje softvera\nTestiranje softwera je integralni dio procesa razvoja softvera, sa ciljem osiguravanja kvaliteta finalnog proizvoda. U ljudskoj prirodi je da pravimo greške. Neke grešle mogu biti sitne i nebitne, dok druge mogu biti veoma ozbiljne i skupe, pa čak i dovesti do ljudskih žrtava. Tetiranje softvera je neophodno kako bi se otkrile greške načinjene u svim fazama razvoja softvera koje se nakon toga mogu ispraviti. Otkrivanjem i ispravljanjem grešaka se obezbjeđuje viši nivo kvaliteta softvera, čime se stiče povjerenje i zadovoljstvo krajnjih korisnika softvera. U ovoj knjizi fokus je na tehnikama otkrivanja grešaka u softveru.\nVeličina: 246 MB\nDOWNLOAD: Testiranje softvera\nVještačka inteligencijaTermin umjetna inteligencija (artificial inteligence - AI) potiče od Johna McCartyja i označava pojavu inteligencije koja je ostvarena na umjetni način, tj. putem programiranja raču...\nAlgoritmiU matematici, računarstvu, lingvistici i srodnim disciplinama, algoritam ili postupnik je konačan slijed dobro definiranih naredbi za ostvarenje zadatka, koji će za dano početno ...


Održana radionica za studente o pokretanju vlastitiog biznisa\nVi ste ovdje: Početna Početna Vijesti Održana radionica za studente o pokretanju vlastitiog biznisa\nponedeljak, 27 maj 2019 22:29\nStudentski preduzetnički inkubator Ekonomskog fakulteta Pale organizovao je danas prvu radionicu pod nazivom "Kako pokrenuti vlastiti biznis" s ciljem da se studentima pruže osnovne informacije o razvoju biznisa, registraciji i vrednovanju poslovne ideje, te o obezbjeđivanju finansijskih sredstava za početak poslovanja.\nDekan Ekonomskog fakulteta Pale Radomir Božić rekao je novinarima da je prvi projekat "Inkubator malog biznisa" bio veoma uspješan i da je zaključeno oko 15 ugovora. "Interesovanja koja su bila registrovana u tom prvom pozivu su bili razlozi da raspišemo i drugi javni poziv. Razgovarali smo sa novoprijavljenim kandidatima, tako da nas raduje da ima zainteresovanih koji će se susretati sa različitim poslovnim idejama", istakao je Božić. On smatra da su na dobrom putu i da će nastaviti intenzivnije da rade sa prijavljenim članovima inkubatora iz prvog i drugog poziva. Božić je rekao da aktivnost Ekonomskog fakulteta oko inkubatora polako prevazilazi njihova inicijalna očekivanja, te da su fokusirani da obezbijede dodatna finansijska sredstva za njihovo finansiranje. "Jako je važno da smo napravili partnersku strukturu koju osim Ekonomskog fakulteta čine sve lokalne zajednice na nivou Grada Istočno Sarajevo i opština Rogatica, a uključen je i Zavod za zapošljavanje Republike Srpske i Razvojna agencija Istočno Sarajevo", naveo je Božić.\nRukovodilac studentskog preduzetničkog inkubatora Damjan Danilović kaže da inkubator uspješno radi tri mjeseca, da su u prvom pozivu imali 13 korisnika od kojih je jedan registrovani biznis, te da je ostvaren i drugi poziv sa 13 prijava od čega je pet registrovanih preduzeća. On je naveo da će novi korisnici biti edukovani o finansiranju, uslovima osnivanja, administraciji i dobiti najšira saznanja od različitih profesora o tome šta je sve bitno da bi se vodio biznis.\nČlan studentskog preduzetničkog inkubatora Bojana Turuntaš istakla je da aktivno učestvuje u realizaciji ovog projekta, da su na dobrom putu jer su za tri mjeseca uspjeli da okupe oko 30 članova preduzetnika inkubatora, među kojima je veliki broj registrovanih preduzeća. Ona je dodala da spajaju preduzetnike sa finansijerima i da su na putu da ostvare svoj budžet za finansijsku podršku novim preduzećima.\nStudentski preduzetnički inkubator pruža usluge besplatnog kancelarijskog prostora sa pokrivenim režijskim troškovima, kao i usluge konsaltinga i posredovanja u obezbjeđivanju sredstava za započinjanje preduzetničke aktivnosti. Ova aktivnost pokrenuta je s ciljem afirmacije samozapošljavanja i podrške proaktivnom pristupu u ekonomskoj valorizaciji poslovnih i inovativnih ideja.


Unapređenje digitalnih veština i povećanje motivacije za učenjem kod dece iz ranjivih grupa - Olaf&McAteer\nUnapređenje digitalnih veština i povećanje motivacije za učenjem kod dece iz ranjivih grupa\nInkluzivnost trogodišnjeg programa „Škole za 21. vek“, koji na teritoriji Zapadnog sprovodi British Council, doprinela je značajnom unapređenju analitičkih veština, kritičkog mišljenja i veština programiranja kod dece iz osetljivih grupa, posebno među decom sa poteškoćama u učenju i decom iz veoma ugroženih zajednica, čija je motivacija prethodno bila umanjena zbog osećaja isključenosti, nesigurnosti i neravnopravnosti kao i među devojčicama iz porodica niskog socio-ekonomskog položaja, koje ranije nisu imale priliku da koriste digitalne tehnologije, saopšteno je na konferenciji za medije povodom Međunarodnog dana osoba sa invaliditetom.\nOvi uvidi predstavljaju jedan od ključnih zaključaka istraživanja o uticaju programa „Škole za 21. vek“ na decu iz ranjivih grupa iz osnovnih škola širom Zapadnog Balkana. Tokom tri godine ovog regionalnog programa, oko milion učenika uzrasta od 10 do 15 godina imalo je priliku da iz pomoć mikrobit uređaja za primenu novih veština i tehnika u nastavi poboljša digitalnu pismenost i da se na taj način pripremi za zanimanja budućnosti, u čemu im pomaže 18.000 nastavnika i 4000 direktora koji su prošli obuku u okviru projekta.\n„Deca su razvila društvenu osetljivost i empatiju prema svojim drugarima sa invaliditetom tokom izvođenja zajedničkih projekata, što je takođe uticalo na njihovo dalje učešće u inicijativama za podršku drugarima iz ranjivih grupa. Usled sticanja novih veština i snažnog osećaja napretka i uspeha, deca su osetila i veću želju za učenjem, ali i veće samopouzdanje“ istakla je Kler Sirs, rukovodilac projeta „Škole za 21.vek“ i zamenik regionalnog direktora za region „šire Evrope“ British Council-a.\nPored toga, nastavnici koji su prošli kroz program ističu da je sama upotreba mikrobit tehnologije u različitim nastavnim predmetima unapredila učenje i kapacitete dece da primećuju veze između različitih predmeta. Ove nove nastavne metode i interaktivnije obrazovne tehnike, prema rečima nastavnika, doprinele su i povećanom učešću đaka na časovima i njihovom proaktivnijem pristupu učenju, dok je ovaj program nastavnicima pomogao i u ostvarenju njihovih nastavnih ciljeva.\nZahvaljujući istrajnom angažovanju svih relevantnih institucija, inkluzivni pristup doveo je do uključivanja većeg broja dece iz osetljivih grupa u obrazovanje, a smanjeno je osipanje iz obrazovnog sistema dece sa smetnjama u razvoju, romske dece i dece iz najsiromašnijih porodica.\n„Ministarstvo prosvete, nauke i tehnološkog razvoja intenzivno radi na stvaranju uslova za inkluzivno obrazovanje koje podrazumeva unapređene mehanizme za podršku deci iz osetljivih grupa među kojima su učenici sa smetnjama u razvoju i invaliditetom, učenici pripadnici romske nacionalne manjine, učenici iz socijalno depriviranih sredina, učenici migranti i svi drugi koji imaju potrebu za podrškom“ istakao je Branko Ružić, ministar prosvete, nauke i tehnološkog razvoja.\nU izveštaju o uticaju programa na decu iz ranjivih grupa, pored ohrabrujućih rezultata o pozitivnom uticaju na decu iz ranjivih grupa, date su i preporuke za unapređenje nastavnog plana, načina rada sa učenicima, kao i okruženja za učenje.\nKao jedna od najvažnijih preporuka, istaknuta je važnost sistematskog uključenja mikro:bit uređaja u redovni nastavni plan, budući da rad sa mikrobit-om podržava grupni rad, zbližava učenike i nastavnike i pomaže nastavnicima da ostvare nastavne ciljeve sa svim učenicima na kreativan i zanimljiv način.\nPored unapređenja informaciono-komunikacione infrastrukture u školama, kao važna stavka ističe se potreba da se obuči i veći broj nastavnika ili da se u školama osnaže procedure koje nastavnike podstiču da sarađuju i razmenjuju znanja sa kolegama.\nTanja Ranković, rukovoditeljka programa obrazovanja u UNICEF-u u Srbiji istakla je važnost podrške školama i osnaživanja kompetencija nastavnika i pedagoških asistenata da bi mogli da pružaju dodatnu podršku dec i iz osetljivih grupa, naročito u vremenu pandemije korona virusa. „Kako bismo sprečili digitalni jaz i podigli kvalitet učenja za učenike iz siromašnih porodica, opremili smo škole digitalnim uređajima i uspostavili bibilioteke digitalnih tehnologija, i u saradnji sa Ministarstvom prosvete, nauke i tehnološkog razvoja i uz podršku EU, svoje napore fokusiramo na jačanje kompetencija nastavnika i pedagoških asistenata da podrže učešće dece iz ugroženih grupa u učenju na daljinu i sveukupnom povećanju kvaliteta obrazovanja za sve učenike“ izjavila je Tanja.\nIako se program „Škole za 21. vek“ završava sledeće godine, ovo istraživanje je pokazalo da će pozitivni efekti na decu iz najrazličitijih grupa, biti vidljivi i u godinama ispred nas, omogućivši im da ovladaju veštinama koje će im obezbediti bolje šanse za lični napredak, buduće zaposlenje i bolju budućnost– ovim rečima je konferencijuzaključila Kler Sirs.\nBeograd, 6. decembar 2021. godine


Republika / Pečat dominacije srpskih heroina!\nutorak, 10. 9. 2019.| 13:20\nOdbojkašice Srbije zadržale su prvu poziciju na novoj CEV rang listi. Dvostruke uzastopne evropske šampionke sakupile su 298 od maksimalnih 300 bodova.\nEvropska odbojkaška konfederacija objavila je novu rang listu posle završenog kontinentalnog šampionata. Izabranice Zorana Terzića zadržale su vodeću poziciji sa 298 bodova.\nKako se u računicu uzimaju dva poslednja prvenstva Evrope, šampionat sveta i učinak u Gran priju ili Evropskoj ligi 2017, Srpkinjama nedostaju samo dva boda do maksimuma. Nisu ih osvojile pre dve godine u komercijalnom takmičenju, na kome su osvojile bronzu.\nIza njih su Italijanke, koje su na drugom mestu zamenile Holanđanke. Na četvrtu poziciju probile su se Turkinje, dok su na petoj Ruskinje. Slede Nemačka, Bugarska, Poljska, Belgija i Hrvatska.\nNova lista je izuzetno važna i za kvalifikacije za Olimpijske igre 2020, za koje su vizu već overile Srbija, Italija i Rusija.\nNa kontinentalnom kvalifikacionom turniru u januaru učestvovaće osam najbolje rangiranih selekcija, osim tri koje su već obezbedile učešće na turniru u Tokiju. To znači da će se u januaru boriti preostalih sedam selekcija iz Top 10 i Azerbejdžan.\nCEV će naknadno objaviti gde će se igrati kvalifikacioni turnir i potvrdiće koje će selekcije učestvovati.\nSrbija Sport Odbojka Ženska odbojkaška reprezentacija Srbije Evropsko prvenstvo u odbojci


Partizanov plan zarade od transfera - osmocifreni broj! Ovo su igrači na prodaju! - Sportske.net\nPartizanov plan zarade od transfera - osmocifreni broj! Ovo su igrači na prodaju!\nPartizan živi od svoje fabrike, očekujemo veliku zaradu ovog leta.\nOtkriveno - Ko je predložio Mirkovića za trenera Partizana?Partizan - Vazura najavio potpunu rekonstrukciju tima, stiže ogroman broj ponuda!Savo Milošević je idejni tvorac, gledaćemo veliki broj talentovanih igračaOtkriveno, detalji transfera Strahinje Pavlovića!Fortuna naklonjena Partizanu, odlične vesti iz Austrije!\nKako bi preživeo, Partizan mora da prodaje i očekujemo nekoliko velikih prodaja ovog leta od strane crno-belih.\nHumsku ulicu su prethodnih meseci obilazili skauti najvećih timova Evrope, gledali su najviše mlade fudbalere sa čijim kvalitetima još uvek nisu bili upoznati, a prvi među njima jeste Strahinja Pavlović.\nVeć je poznato da postoje velike ponude za njega i da je velika šansa da Partizan ostvari rekordan transfer, kako je najavio Miloš Vazura.\nJuventus nudi sada 6 miliona evra, Partizan bi tako ostvario i više od polovine od zacrtanog cilja kada je ostvarivanje profita od transfera u pitanju.\nMože li Partizan do 10 miliona evra od prodaja?\nOd Georgijevića, Valijentea, Vulićevića, Ndžaja neće biti novca, pa ni od Nemanje G. Miletića koji je izgubio mesto ove sezone.\nRikardo Gomeš je velika šansa za novac, postoje dobre ponude za sjajnog strelca koji se dokazao kao dobro pojačanje ove sezone i Partizan bi za njega mogao da inkasira i preko 2 miliona evra imajući u vidu da ima ugovor do 2021. godine.\nPonude postoje i za Svetozara Markovića koji se procenjuje na oko 5 miliona, za Sašu Zdjelara čija je vrednost od strane transfermarkta procenjena na nešto preko milion evra, koliko vredi i Ognjen Ožegović koji je sada na pozajmici u Arsenalu iz Tule.\nNe zaboravimo ni Sejdubu Sumu kojeg će Partizan pokušati da proda, s tim što je njegova vrednost drastično opala je nije igrao previše u Izraelu.\nOno što svakako treba očekivati jeste velika rekonstrukcija tima, što su i najavili iz redova crno-belih...


Amfilohije: Natopaktovske vere i nevere silom grade budućnost - 22.05.2016, Sputnik Srbija\nAmfilohije: Natopaktovske vere i nevere silom grade budućnost\nMitropolit crnogorsko-primorski Amfilohije poručio je da Crna Gora može biti večna samo ako se bude gradila na čvrstoj, Božijoj veri, ističući da ne može biti... 22.05.2016, Sputnik Srbija\nvesti, svet, mitropolit amfilohije, region\n19:38 22.05.2016 (Osveženo: 03:37 26.08.2021)\n© Sputnik / Vladimir Fedorenko / Uđi u foto-galerijuMitropolit Amfilohije\nMitropolit crnogorsko-primorski Amfilohije poručio je da Crna Gora može biti večna samo ako se bude gradila na čvrstoj, Božijoj veri, ističući da ne može biti večno ono što se zasniva na zemaljskoj sili, vlasti i ideologijama, bez obzira kako mudre bile.\nKako prenosi „Blic“, mitropolit Amfilohije je rekao da su kratkih nogu i pamet i ideologije i vlasti koje žrtvuju druge radi sebe, a ne žrtvuju sebe radi drugih i istine Božije.\nOmladina Crne gore: To je naša otadžbina — Crna Gora i Srbija\n21 Maj 2016, 16:52\n„Kratkog veka su i takve države i takvi narodi“, naglasio je mitropolit Amfilohije, prenosi Tanjug.\nPrema njegovim rečima, ima vere, ima nevere, ima lažne vere, ima sujeverja, ideologije ovog sveta na kojima moćnici sveta grade svoju večnost.\n„To su ove danas, natopaktovske i druge vere i nevere, koje na ovozemljaskoj sili grade budućnost. Oni se klanjaju takvim neverama, ideologijama i moćnicima i na tome žele da grade večnu Crnu Goru. Sve što se na toj neveri sagradi traje onoliko koliko traje i taj nevernik i ono što je sagradio — dune vetar i nestane“, rekao je mitropolit Amfilohije u besedi u Manastiru Gradište u Paštrovićima, kod Budve, gde je danas proslavljeno 900 godina postojanja manastirske Crkve Svetog Nikole.\nNavodeći da je u Manastiru Gradište štampao prvi bukvar, mitropolit je rekao i da nije prosveta ona koja se zasniva na mraku ljudskog uma, neprosvećenog Božijom svetlošću, te da su moderna sveučilišta po mnogo čemu postala „svepomračilišta“, prvo zato što gase i odriču se imena Božijeg.\nCrna Gora: Referendum o NATO-u ili „hajdučija“\n19 Maj 2016, 11:04\n„Prosvetitelji u Crnoj Gori odriču se srpskog bukvara. Na čemu oni vaspitavaju i čime prosvećuju decu i buduća pokolenja? Sada imamo nekakvu drugu, ne Ćirilovu azbuku, na kojoj je napisano sve što znamo i što smo znali i umemo od Svetoga Jovana Vladimira. Danas se to Ćirilovo pismo u Crnoj Gori pretvorilo u čirginicu (naziv za novocrnogorsko pismo). Na toj čirginici hoćeš da gradiš večnu Crnu Goru. Možeš kada hoćeš, ali nećeš moći dokle hoćeš“, poručio je mitropolit Amfilohije.\nPrema njegovim rečima, na zemlji će biti večno samo ono što se zasniva na Božijoj sili i imenu, bez obzira kako se zvalo, Crna Gora, Montenegro ili Evropa, Azija…\n„Danas, ovih dana u Crnoj Gori, čitamo i gledamo da je ’večna Crna Gora‘. Daj bože da bude večna Crna Gora! Samo, pitanje je na kojoj sili se zasnivaju Crna Gora, Evropa i vasiona. Bezuman je domaćin koji gradi kuću na pesku. Dunu vetrovi, razmetnu pesak, nestaje i raspada se kuća“, rekao je mitropolit Amfilohije, povodom proslave deset godina nezavisnosti crnogorske države.\nOn kaže da je bila prolazna sila silnika i moćnika kroz ove dve hiljade godina.\nPljevlja: Maturanti pevali „Oj, Kosovo, Kosovo“, direktor zvao policiju (video)\n22 Maj 2016, 17:23\n„Danas se ne zna ni mesto gde su bili. Ima ih u prašnjavim knjigama. Piše i o Juliju Cezaru, Napoleonu, Hitleru, Staljinu, Mao Cedungu, o moćnim imperijama od vremena Aleksandra Mekedonskog, onima koji su gospodarili svetom ili su pokušavali da zagospodare, zasnivajući vlast na sili“, rekao je Amfilohije.\nOn je podsetio na mudrost da je svaka sila za vremena, a da je Božija svevremena.\n„Toj Božijoj sili mi se klanjamo i ona nas okuplja, širom sveta, kroz vekove i u budućim vremenima. Evo i danas na ovom svetom mestu, ona nas je sabrala. Upravo zato što se ovo mesto dotaklo te Božije sile, sile Hrista vaskrsloga, ono je i opstalo devet stotina godina. Vera je osnova svega što znamo i čemu se nadamo“, poručio je mitropolit Amfilohije, ističući da je Manastir Gradište kroz vekove bio sabiralište i sa Istoka i sa Zapada.


VULIN: Vojska Srbija postoji da rata više nikada ne bude...(FOTO) • HAPPYTV.RS\nVULIN: Vojska Srbija postoji da rata više nikada ne bude...(FOTO)\nMinistar odbrane Aleksandar Vulin poručio je danas da niko ne treba ni da pomisli da će srpskom narodu moći da piše istoriju i da ćemo pristajati da zlo koje prepoznaju u sebi postane naša stvarnost i da njihova laž postane naša istina.\nVulin je oficirima koji su završili Komandno-štabnog usavršavanja Škole nacionalne odbrane čestitao u ime predsednika i vrhovnog komandanta Vojske Srbije i poručio im da je ponosan na svakog od njih i uveren da će oni svojim životima zaslužiti sećanje potomaka.\nMinistar je istakao da je siguran da će Vojska Srbije čuvati svoju zemlju i narod, gde god on živi i traje.\nZamolio ih je da nikada ne prestanu da budu dostojni svojih predaka i da nikada ne prestanu da buduu uzor i predmet poštovanja i ljubavi svojih potomaka.\n-Kada od nas veliki i moćni traže da priznajemo genocide koje nismo počinili, da pišemo istoriju kako oni misle da treba da je pišemo ili traže da čestito i časno ime svog naroda bacimo na teren dnevne politike, da se zaboravimo i samoponištimo, onda znamo koliko je vredno i veliko što smo izabrali da sami odlučujemo o sebi, da svoju istoriju pišemo sami i da o njoj govorimo onako kako je bilo- rekao je Vulin na svečanosti na Avali, kod Spomenika Neznanom junaku.\nKako je rekao, srpski narod je, i kada smo pobeđivali i kada smo gubili, i kada smo bili na pobedničkom pijedestalu, kada smo se vraćali slobodi, kada je bilo teško i strašno - bio dostojanstven, kako onda, tako i sada.\n-Niko ne treba ni da pomisli da će srpskom narodu moći da piše istoriju i da ćemo pristajati da zlo koje prepoznaju u sebi postane naša stvarnost - da njihova laž postane naša istina- podvukao je Vulin, a navodi se u saopštenju Ministarstva odbrane.\nPodsetio je da je Srbija obeležila 100 godina od završetka Prvog svetskog rata i 20 godina od završetka NATO agresije, te da smo iz istorije i prošlosti naučili mnogo.\nNaučili smo, kaže, u ratovima koje nismo tražili i nismo vodili svojom voljom, koje nismo izazvali - da smo ih dobijali i u njima pobeđivali zato što su narod i vojska bili jedno i zato što su vrednosti za koje smo se borili bile vrednosti svakog čoveka, koje svako može da prihvati i da razume.\n-Naučili smo, posebno nakon građanskih ratova na prostoru bivše Jugoslavije, da tamo gde nema srpske vojske, ni srpske države, za Srbe nema ni pravde, ni saosećanja, ni pažnje-rekao je Vulin.\nNaučili smo i da samo snažna srpska država i snažna vojska, koja je u stanju da odgovori na svaki izazov, jesu dovoljan garant da ćemo trajati i živeti tamo gde smo se rodili.\n-Ne tamo gde nas je neko doveo, poslao, ni tamo gde bi neko mogao o nama da govori kao o agresoru, već tamo gde smo se rodili. Bez obzira da li se tamo protežu granice države Srbije, srpski narod ima pravo da očekuje pažnju i zaštitu svoje države i svoje vojske-naglasio je ministar.\nVulin je poručio da Vojska Srbije ne postoji da bi bilo kome pretila i bilo čije detinjstvo učinila strašnim, već postoji da Srbiji niko ne bi pretio i da nijedno naše dete ne bi prekinulo svoje detinjstvo plačem i užasom rata.\n-Vojska Srbije postoji da rata više nikada ne bude, a vi koji je činite, najveći ste odvraćajući faktor svakome ko misli da bi sa Srbijom trebalo da govori jezikom sile-naglasio je Vulin.\nKako je rekao, Srbija je naučila da će bez politike neutralnosti i samostalnosti morati da sluša druge - šta da kupuje, prodaje, ko su joj prijatelji, a ko neprijatelji i naučila je da samo u sebe može da se pouzda do kraja - u svoj narod i svoju vojsku.


Košarkaški klub Mega Mozzart » MILOJEVIĆ: „ODLUČILA VRHUNSKA ODBRANA U TREĆOJ ČETVRTINI“\nKošarkaši Mega Leksa su sjajnom igrom u drugom poluvremenu došli do pobede u Baru protiv Mornara sa 81:89 i time verovatno napravili ključan korak u borbi za opstanak u ABA ligi pošto sad imaju dva trijumfa više u odnosu na poslednjeplasiranu ekipu.\nNajbolji u redovima Mega Leksa je bio Ognjen Jaramaz sa 21 poenom. Bek Mega Leksa je istakao da je ekipa stigla do izuzetno važne pobede:\n– Odigrali smo veoma dobru utakmicu od početka pa skoro do kraja. Imali smo nekoliko loših rešenja u samoj završnici utakmice, međutim to nije uticalo na konačan ishod. Zabeležili smo veoma važnu pobedu, praktično opstali u ligi i sada ćemo u poslednja tri kola da se potrudimo da dobijemo što više utakmica i ostvarimo što bolji plasman,\nTrener Mega Leksa Dejan Milojević je istakao da će ekipa pokušati da završi sezonu sa što više pobeda:\n– Zadovoljan sam pobedom. Verujem u svoju ekipu, znam da možemo da pobedimo bilo koga, ali Mornar je jedna respektabilna ekipa i nije baš realno očekivati pobedu protiv njega u Baru. Odigrali smo jako dobru utakmicu pod pritiskom jer ovom pobedom smo verovatno obezbedili opstanak. Pošto imamo težak raspored do kraja, da smo ovde izgubili, došli bismo u situaciju da neke utakmice pod moranjem moramo da dobijemo. Nastojaćemo da završimo sezonu u što boljem svetlu i sa što više pobjeda,\nrekao je Milojević i potom se osvrnuo na ključnu treću četvrtinu:\n– Ključna je bila treća četvrtina koju smo odigrali jako kvalitetno, odbrana je bila na stvarno vrhunskom nivou. Igrao sam sa niskom petorkom u toj trećoj četvrtini, Zagorca sam stavio na četvorku i to je rezultovalo da smo taj period dobili sa 15 poena razlike, za 10 minuta primili smo samo 11 poena. Tu smo napravili razliku i potom priveli utakmicu kraju, iako smo imali grešaka svojstvenih ovako mladim igračima. Na sreću, Mornar nije uspeo da nam ozbiljnije pripreti i preokrene rezultat,\nMEGA BEMAX SUTRA STARTUJE PROTIV MAKABIJA U KVALIFIKACIJAMA JUNIORSKE EVROLIGE


Novi projekat: Radionice sa logopedom za djecu školskog i predškolskog uzrasta | NEON Televizija\nNovi projekat: Radionice sa logopedom za djecu školskog i predškolskog uzrasta\nU okviru Kluba mladih mama a u organizaciji Udruženja “Snaga nezavisne žene” Kalesija u narednom periodu će na području općine Kalesija biti realizovan novi projekat. Naime, radi se o projektu u saradnji sa logopedom Adelisom Mujkić. Činjenica da nema logopeda u Domu zdravlja Kalesija, aktiviralo je Klub mladih mama da u budućnosti organiziraju radionice, kako grupne, tako i individualne sa djecom predškolskog i školskog uzrasta koja imaju problema sa govorom.\nU ovaj projekat se mogu uključiti sva fizička, pravna i politička lica općine Kalesija, kako bi pomogli ovaj projekat, a isto tako, Hasmira poziva i sve mlade majke da se prijave.\nKada su u pitanju aktivnosti Udruženja “Snaga nezavisne žene” Kalesija trenutno je u toku i poziv za kurs šivenja, a u narednom periodu će biti organizovane i kreativne večeri gdje će žene poduzetnice sa područja općine Kalesija da podijele svoja iskustva kada je u pitanju pokretanje vlastitog biznisa, kako bi iskustvima pomogle drugim ženama koje su još uvijek u nedoumici kada je u pitanju posao.


Ruski gas će do kraja godine stići do Nemačke Severnim tokom 2 uz saglasnost Evropske komisije ili bez nje.\nNemačka kancelarka Angela Merkel rekla je da Evropska komisija neće biti u mogućnosti da zaustavi izgradnju gasovoda Severni tok 2, uprkos nedavno usvojenim novinama u gasnoj direktivi.\nEvropska komisija je pre dva dana najavila da želi da se se sastane sa nosiocima tog projekta i čuje njihove argumente protiv zaoštrenih uslova poslovanja za Severni tok 2.\nPosle svih neuspešnih pokušaja Amerike, pa i onih najdirektnijih zahteva državnog sekretara Majka Pompea, da Evropa, a pre svega Nemačka, odustane od Severnog toka 2 i ruskog gasa, usledile su izmene gasne direktive, piše Sputnjik.\nPosle takvog razvoja događaja kompanija Severni tok 2 registrovana ubrzano je krenula da završava nemački deo gasovoda.\nNekadašnji diplomata Srećko Đukić, je uveren da će Severni tok 2 biti završen.\n„Ja sam uveren da će Severni tok 2 biti završen uz saglasnost Evropske komisije, ili bez nje. On je uveren i da Evropska komisija neće rizikovati da bude predmet međunarodne arbitraže u slučaju da odluči da se nova pravila primene na Severni tok 2. EK je već ranije dala saglasnost za izgradnju tog gasovoda, a propise koje sada donosi ne može primenjivati retroaktivno. Prema tome, stav Merkelove je tu vrlo jasan i decidan. Baš bih voleo da vidim tog komesara i tu EK koja će Nemačkoj sada to sve poništiti i ostaviti da zvrji prazan ’Severni tok 2", kaže Đukić.


РУСИ НАЈАВИЛИ ПРОДАЈУ НАДЗВУЧНЕ ЛЕТЕЛИЦЕ: Су-57 стелт ловци понуђени страним клијентима! Ко ће поседовати невероватну машину?\n01-09-2020 19:21 Ratni izveštaji Naoružanje Izdvojeno Svet Planeta\nRusija nudi petu generaciju mlaznog lovca Su-57 za izvoz, a strana potražnja će verovatno porasti u visinu nakon što se ispuni naređenje ruskih oružanih snaga, kaže industrijski direktor vazduhoplovnog kompleksa Rostek Anatolij Serdjukov.\n“Malo je verovatno da će biti značajne potražnje dok ne isporučimo dovoljno mašina sopstvenoj vojsci. Dakle, naš cilj broj jedan je slanje aviona ruskim oružanim snagama. U međuvremenu, ovu mašinu nudimo strancima, sprovodimo našu reklamnu kampanju”, rekao je Serdjukov, ne precizirajući koje bi države tačno mogle postati potencijalni kupci.\nU maju 2019. godine ruski predsednik Vladimir Putin rekao je na sastanku da će oružane snage nabaviti 76 lovaca Su-57 do 2028. godine.\nPortparol ruske Federalne službe za vojno-tehničku saradnju Marija Vorobjova otkrila je ranije da je nekoliko zemalja poslalo svoju zvaničnu prijavu za kupovinu Su-57, dodajući da je stvar u promociji mašine u toku.\nSu-57 je napravljen da uništava sve vrste vazdušnih, podzemnih i vodenih ciljeva. Avion ima nadzvučnu brzinu krstarenja, unutrašnje odeljke za naoružanje, radio-apsorbujući sloj i najnoviju opremu.\nDa li Rusija dobija superavion, saznajte OVDE!\nZELENE ZASTAVE I GADAFIJEVE SLIKE NA ULICAMA LIBIJE: Nekoliko libijskih gradova zahtevaju povratak pordice Gadafi na vlast (VIDEO)\nOŠTRE REČI IZ GENERALŠTABA BELORUSIJE: Nemojte se šaliti sa našom vojskom, nećemo dopustiti provokacije


Niška televizija » Konferencija “Kulturno-istorijsko nasleđe Praveca i Niša” (VIDEO)\nObjavljeno 09.01.2014. 13:46\nU Nišu se održava dvodnevna konferencija pod nazivom “Kulturno-istorijsko nasleđe Praveca i Niša”, čiji je cilj da se predstave kulturna blaga srpskog i bugarskog grada, sličnosti kulturnog nasleđa i mogućnosti za buduću saradnju. Organizatori su Narodni muzeji Niš i Pravec i fondacija “Savremenost”. Projekat kofinansira Evropska unija kroz IPA program prekogranične saradnje Srbija-Bugarska.\nTvrđava u Nišu i tvrđava u Pravecu, njihovi 3D hologramski prikazi, prvi takve vrste u ova dva grada, i izložba turističkih potencijala samo su deo onog što se može videti na ovoj konferenciji, čiji je cilj duhovno zbližavanje i ekonomski napredak između Niša i Praveca.\nOvakvi projekti odličan su način da se uspostavi saradnja između dva grada i u drugim oblastima, kažu gradski većnik Srđan Aleksić i predsednik GO Medijana dr Nebojša Krstić koji su i podržali ovaj projekat.\nKonzul Republike Bugarske Atanas Kristin kaže da mu je drago što je 2014. započela saradnjom dva muzeja, od koje očekuje mnogo.\nPosebna pažnja na konferenciji biće posvećena novim tehnologijama u službi očuvanja kulturno-istorijskog blaga. Tako će osim hologramskog prikaza tvrđava biti predstavljeni i veb sajt i virtuelna biblioteka, kako bi šira javnost imala bolji uvid u to šta sve ova dva grada nude.


U Šamcu niče novi trgovinski centar, zapošljavaće 40 radnika – Glas Regije\nU Šamcu niče novi trgovinski centar, zapošljavaće 40 radnika\nŠAMAC – Načelnik Šamca Đorđe Milićević, koji je danas sa predstavnicima kompanije “Bingo” posjetio gradilište trgovinskog centra, rekao je da je vrijednost te investicije veća od četiri miliona KM i da će početkom iduće godine opština imati najveći objekat tog tipa u ovom dijelu Posavine u kojem će biti zaposleno 40 radnika.\n– Opština Šamac će imati direktan efekat, dobija trgovinski centar, počinju nove investicije, a zaposliće i određen broj ljudi – naglasio je Milićević.\nOn je dodao da je Opštinska uprava imala direktan efekat od prodaje zemljišta i ta sredstva će usmjeriti u izgradnju infrastrukture u Šamcu.\nMilićević je podsjetio da će u dijelu grada gdje je u toku gradnja novog trgovinskog centra “Bingo” biti nastavljeni radovi na izgradnji i asfaltiranju Ulice Dositeja Obradovića, na potezu od Osnovne škole “Šamac” do Veterinarske stanice, što finansira opština.\nIzgradnja trgovinskog centra počela je 1. oktobra, a građevinski inženjer Ljubiša Tešić rekao je da će centar imati suteren i prizemlje površine od po 7.500 metara kvadratnih.\n– Kompanija ‘Bingo’ imaće svojih 5.000 metara kvadratnih prodajnog prostora, a ostala površina će biti za iznajmljivanje. U objektu će biti restoran, dječija igraonica i drugi zabavni sadržaji – naveo je Tešić.\nĐorđe Miličević, Šamac\n« PROVALA U TESLIĆU: Iz kuće ukradeni novac i zlatni nakit\nMinistar poklonio tablet talentovanoj učenici iz Modriče: Neda je ponos Srpske »


Kantonalna organizacija SDP BiH Sarajevo poziva rukovodstvo Univerziteta u Sarajevu i Medicinskog fakulteta da prestanu sa međusobnim prepucavanjima koja predstavljaju sukob političkih klanova. Umjesto najavljenih odcjepljenja, čini se da je u Kantonu Sarajevo potrebno izvršiti cijepljenje kadrova koji su potpuno obuzeti ludilom preuzimanja i održanja moći u obrazovnim i zdravstvenim institucijama.\nIstovremeno, potpuno gube iz vida činjenicu da se život u Kantonu Sarajevo ne vrti oko njihovih funkcija, nego bi fokus morao biti na poboljšanju kvaliteta zdravstvenih i obrazovnih usluga.\nKulminaciju krajnje apsurdnog sukoba čija jedina stvarna žrtva na kraju mogu biti studenti i građani Kantona Sarajevo predstavlja najava svojevrsnog „odcjepljenja“ Medicinskog fakulteta od Univerziteta.\nPokušaj „odcjepljenja“ je zapravo samo pokušaj formalizovanja stvarnog autonomnog djelovanja centara moći u zdravstvenom sektoru, koji djeluju potpuno izvan sistema, uz zanemarivanje zakonskih propisa i procedura, o čemu svjedoče brojni nalazi nadležnih inspekcijskih i drugih organa. Ovakvo djelovanje je pokušaj urušavanja pravnog poretka koji nećemo mirno gledati i učinit ćemo sve da zaštitimo interese i prava građana.\n> Sram da vas bude zastupnice SDA - Samra Ćosović-Hajdarević!!!


Prajd Info Centar izložbe – “IDK” by Kosta Đuraković – Ponos\nPrajd Info Centar izložbe – “IDK” by Kosta Đuraković\nby admin 24 Septembra, 2018\nDrugu polovinu septembra u Prajd Info centru je obeležila izložba Koste Đurakovića jednostavnog, ali kompleksnog naziva “IDK“. Ana Martinoli, Kostina profesorka sa FDU, u recenziji povodom izložbe objašnjava kako sama dvoznačnost naziva, koji istovremeno predstavlja identifikaciju autora kao ID Kosta, ali i ustaljenu skraćenicu u internet komunikaciji za „I don't know“, u prevodu „Ne znam“, ukazuje na njenu osnovnu poruk i konflikt autora vezan za pojam identiteta koji pokušava da razreši upravo svojim stvaralaštvom. Sve radove predstavljene u okviru ove izložbe, a to su dve serije fotografija, dva kratka filmma i jedna instalacija, povezuju zajednička tema, lična istraživanja, suočavanje autora sa raskorak om između unutrašnje realnosti, ličnih potreba i spoljašnjeg okruženja.\nU recenziji se dalje kaže: „Kratki film „Čini ti se“ efektno prenosi unutrašnje dijaloge, razgolićuje nelagodu, bes i tugu hipersenzitivnog ljudskog bića u savremenom, netolerantnom i represivnom društvu, te pokušaj da se mir nađe u odsustvu svake emocije, samo da bi se došlo do saznanja da je upravo osećanje ono što čini život vrednim, čak i kada se čini da „slama u paramparčad“.\nKratki film „Efermija“ donosi kombinaciju vođene meditacije, vežbu relaksacije kroz koju nas vodi sedativni glas, sa prizorima sive, užurbane, hladne svakodnevice, nasumičnim prikazima ličnog i javnog prostora. Kadrovi koji se smenjuju odslikavaju borbu sa unutrašnjim konfliktima, nemirima, uzburkanim emocijama i pokušajem da se dopre do osećaja prihvaćenosti ili, bar, neuznemirenosti i odbačenosti, otuđenosti u sopstvenom okruženju. Istoimena serija fotografija, „Efermija“ izvedena je iz video rada, pojašnjava ga, proširuje, daje prostor za dodatno uranjanje u temu koja autora zaokuplja. Konfuzija suprostavljenih osećanja, potraga za identitetom, odbacivanje onoga što o sebi spoznajemo, a što se ne uklapa u dominantne, prihvatljive narative, i konačno svest da dok autentični identitet ne prigrlimo, lična borba se neće završiti. Beskraj, beskonačnost, nesavladiv prostor kao nevidljive prepreke u društvu – samo su neke od prvih, slobodnih asocijacija koje provociraju crno-bele fotografije jasnih, preciznih, očekivano pomalo gorkih naslova.\nSerija „Prozori“ kontrastira i „sukobljava“ uparene fotografije u boji – živopisnih, na momente duhovitih, sarkastičnih, osuđujućih, rezigniranih, kontrastiranih sadržaja koji slikaju grad, društvo (potrošačko, političko, ideološko, kulturološko…), ulicu, ali i lični intimni svet. Beležeći poruke, ponekad skrivene, a ponekad glasno napisane na fasadama, autor nas vodi kroz beskrajnu šarolikost svakodnevice, koja istovremeno inspiriše, hrabri, ali i zastrašuje, odbacuje i potiskuje.\nPostavku zaokružuje instalacija „Juče“ koju čini poslednjih 16 crno-roze fotografija, ali i predmet kojim autor smešta sebe, simbolično, u prostor, objašnjavajući: „Ispred fotografija će stajati crna lutka sa kaputom koji sam nosio u periodu 2015-2017, koji je skroz crn bez ijedne druge boje od nosa do stopala. Bukvalno sam izgledao kao utvara. Lutka je crne glave sa roze naočarima na njoj“. Odabirom boja za ovaj segment izložbe, može se naslutiti da one dodatno ilustruju intenzivna, do krajnosti izražena emocionalna i psihička stanja u potrazi i istraživanju identiteta.“\nU celosti, ova izložba koja predstavlja očiglednu ilustraciju umetnikovog traganja za sopstvenim identitetom kroz sopstvenu kreativnost i dela koja stvara, ipak nije samo to. Ona je i svedočanstvo vremena, društva i lokaliteta u kome on, pa i svi mi zajedno sa njim obitavamo. Okruženje u kome se nalazimo, sputavajuće konzervativno, nije baš ohrabrujuće za umetnika koji je drugačiji i kao takav pokušava sebe da identifikuje, ali nam Kosta svojom izložbom pokazuje da ovde ima prostora i za moderne i progresivne stvari, samo što to podrazumeva i to da je umetnik hrabar i istrajan u svojoj zamisli.\nIntervju sa umetnikom koji je dao magazinu Ponos neposredno pre održavanja izložbe, možete pročitati OVDE!\nNedelja ponosa 2018


Virtuelni pogled na Beogradsko sajmište - LookerWeekly.com magazin\nVirtuelni pogled na Beogradsko sajmište\nUz pomoć naočara za virtuelnu realnost, sa četiri ključne tačke, moći ćete da sagledate celokupnu panoramu Sajmišta, a zatim da detaljnije vidite i jugoslovenske paviljone sa centralnom kulom, kao i paviljone stranih zemalja: Mađarski, Rumunski, Turski, Čehoslovački, Italijanski i Nemački. Ovaj virtuelni pogled na Beogradsko sajmište, biće dostupan posetiocima izložbe počevši od subote 03. juna 2017. godine, i to svake subote tokom trajanja izložbe u intervalu od 13 do 17 časova. Virtuelni pogled na Beogradsko sajmište realizuje se kao deo pratećeg programa izložbe „Beogradsko sajmište – povratak u budućnost“, koju svi zainteresovani mogu pogledati u Konaku kneginje Ljubice do 20. juna.\nAutor virtuelnog prikaza Beogradskog sajmišta je Sanja Đurić, student master studija Arhitektonskog fakulteta u Beogradu. Tehničku opremu i podršku za realizaciju virtuelnog prikaza obezbedili su “VRlabs“, „Startit Centar“ i Urbanistički zavod Beograda.\nIzložba „Beogradsko sajmište – povratak u budućnost“ predstavlja završnu fazu istoimenog projekta organizovanog u saradnji Muzeja grada Beograda i Arhitektonskog fakulteta u Beogradu, a podržanog od strane UPG Noć muzeja. Izložbu su, pod vođstvom svojih profesora i kustosa Muzeja grada Beograda, uradili studenti master studija Arhitektonskog fakulteta u Beogradu. Autori koncepta izložbe su prof. dr Zoran Đukanović i asistent MA Predrag Jovanović sa Departmana za urbanizam Arhitektonskog fakulteta u Beogradu i MA Angelina Banković, kustos Muzeja grada Beograda.\nNajznačajniji doprinos projekta, predstavljaju upravo radovi studenata koji su prezentovani ovom izložbom: maketa Sajmišta u razmeri 1:100, urađena u skladu sa rekonstrukcijom Sajmišta predviđenom Detaljnim urbanističkim planom Beograda iz 1992. godine, virtuelni prikaz Sajmišta, 3D modeli i crteži sajamskih paviljona.\nIzložbu „Beogradsko sajmište – povratak u budućnost“ svi zainteresovani mogu pogledati u Konaku kneginje Ljubice do 20. juna 2017. godine.


Beta 9. decembra 2019. 20:35\n„Neće se, kao što to tvrdi predsednik Srbije Aleksandar Vučić, staviti tačka odbacivanjem krivične prijave koju je protiv njega i njegovog brata Andreja Vučića podneo gradonačelnik Novog Sada Miloš Vučević. Potrebno je mnogo vremena da zastare krivična dela navedena u toj prijavi, a oni neće biti na vlasti još 25 ili 30 godina“, rekao je Gajić televiziji Nova S.\nGajić je objasnio da je moguće ponovo podneti krivičnu prijavu i ako Vučevićeva bude odbijena, jer krivični postupak nije započet podnošenjem krivične prijave, nego je potrebno da tužilac donese naredbu o sprovodjenju istrage.\n„Kada bi tužilac u ovom predmetu doneo naredbu o sprovodjenju istrage protiv braće Vučić, on bi morali da budu uhapšeni, s obzirom na krivično delo koje im se stavlja na teret. Reč je o jednom najtežih krivičnih dela, proizvodnja droge, i zaprećena je kazna do 40 godina zatvora“, rekao je Gajić.\nGajić je naveo da se predsednik Srbije meša u sve predmete i glumi sudiju, tužioca, advokata i punomoćnika, već prema potrebi i uvek isključivo zbog propagande, ali veoma površno sa pravne tačke gledišta.\nPredsednik Pravnog saveta Narodne stranke je istakao da je Vučević podnošenjem prijave republičkoj tužiteljki Zagorki Dolovac dodatno omalovažio njenu funkciju, jer ona nije prava adresa za tu prijavu, nego Tužilaštvo za organizovani kriminal.\nUpitan zašto opozicija nije podnela krivičnu prijavu u vezi sa „Jovanjicom“, poljoprivrednim dobrom na kojem je zaplenjena velika količina marihuane, Gajić je odgovorio da to nije posao opozicije, nego policije i tužilaštva, jer opozicija nije organ gonjenja i njen je posao da kritikuje vlast.\n„Potpredsednik Narodne stranke Miroslav Aleksić na svaka 24 sata demantuje vlast o ‘Jovanjici’, šta god da kažu. Juče je predsednik Narodne stranke Vuk Jeremić izneo ozbiljne podatke da su umešani ne samo sinovi (Aleksandar i Andrej Vučić), nego i tata (Andjelko Vučić). Bruno Djuran je očigledno ovlašćeno službeno lice Bezbednosno-informativne agencije (BIA)“, naveo je Gajić.\nJeremić je juče pozvao nadležne organe da ispitaju ulogu Andjelka Vučića, i upitao da li je tačno da otac braće Vučić izdaje naloge Djuranu protiv koga da se preduzmu mere, kao i da li je Andjelko Vučić naručio odmazdu protiv ministra unutrašnjih poslova Nebojše Stefanovića zbog hapšenja u slučaju „Jovanjica“.\nGajić je naveo da podaci o aferama koje iznosi opozicija dolaze iz policije i BIA, jer „opozicija nije Mosad i nema svoju obaveštajnu službu“.\n„Delovi policije i BIA neće više da trpe. Šef odeljenja za droge beogradske policije je lično spasio slučaj ‘Jovanjica'“, rekao je Gajić i ocenio da je „režim ušao u poslednju fazu rasula“.\nGajić, koji zastupa i radnika „Krušika“ Aleksandra Obradovića, rekao je da je njegovom branjeniku morao bude ukinut kućni pritvor čim se tužilaštvo oglasilo stavom da ostavlja sudu na ocenu da li da pritvor bude produžen.\n„To znači da tužilaštvo više ne stoji na stavu pritvor bude produžen, a ta mera je odredjena na predlog tužilaštva. Oni Obradovića drže u pritvoru bez ikakvog osnova“, rekao je Gajić.\nNovi Pazar: Smenjen pomoćnik gradonačelnika koji je kritikovao Vučićevu posetu…\nMSP Rusije: Prištinske vlasti i dalje manipulišu temom ukidanja…\nAutor Stenfordove analize: Neki od ugašenih naloga na Tviteru stariji…\nNovi Pazar: Smenjen pomoćnik gradonačelnika koji je…\nAutor Stenfordove analize: Neki od ugašenih naloga na…\nMSP Rusije: Prištinske vlasti i dalje manipulišu temom…


Poslednje kolo jesenjeg dela sezone fudbalske Zone "Istok" - Bor 030\n30. juna 2022. | 02:59\nNaslovna Vesti Sport Poslednje kolo jesenjeg dela sezone fudbalske Zone „Istok“\nPoslednje kolo jesenjeg dela sezone fudbalske Zone „Istok“\n27.11.2018. | 13:28\nPrethodnog vikenda odigrano je poslednje kolo jesenjeg dela sezone fudbalske Zone „Istok“.\nTitulu jesenjeg prvaka poneo je knjaževački FK „Timočanin“ pobedom na domaćem terenu nad Bukovikom 4:0 i sa osvojenih 35 bodova.\nOFK „Slatina“ zabeležio je prvu pobedu na gostovanju u Aleksinačkim Rudnicima protiv poslednjeplasiranog FK „Rudar Alpos“ rezultatom 2:3 (0:2). Stekli su Slatinjani dva gola prednosti u poslednjih pet minuta prvog poluvremena golovima Miloša Markovića i Stefana Šeklića. Golom Milana Lekovića u 67. minutu povela je Slatina sa ubedljivih 0:3 i činilo se da je pitanje pobednika rešeno. Umesto toga usledila je neizvesna završnica meča. Domaći su postigli dva gola u svega dva minuta i nadoknadu vremena učinili i više nego zanimljivom. Na kraju, uspeli su igrači Slatine da odigraju kvalitetnu odbranu i ipak sačuvaju prva tri boda sa gostovanja. Ovom pobedom Slatina je završila jesenji deo sezone na devetom mestu na tabeli sa osvojenih 19 bodova.\nDrugo mesto pred zimsku pauzu zauzeo je FK „Moravica“. Pobedom od 1:2 na gostovanju u Malošištu nad istoimenom ekipom, Moravica je sakupila 33 boda iz prvih petnaest utakmica i završila jesenji deo iza Knjaževčana.\nTrećeplasirani Hajduk Veljko i četvrtoplasirani Timok sakupili su po 30 bodova. U petnaestom kolu Negotinci su sa 6:0 deklasirali ekipu Orljana, dok su Zaječarci igrali nerešeno 1:1 na gostovanju u Svrljigu.\nKlubovi iz Kladova su u poslednjem kolu imali polovičan učinak. Brodoremont je minimalnim rezultatom slavio na domaćem terenu protiv zaječarskih Kablova, dok je Đerdap poražen sa čak 4:1 u Belotincu od ekipe Naša krila.\nU poslednjem meču petnaestog kola RFK „Majdanpek“ pobedio je na gostovanju u Bogovini BSK rezultatom 2:4.\nOčekuje nas veoma zanimljiv prolećni deo sezone u borbi za ulazak u Srpsku ligu Istok jer se čak četiri tima nalaze u svega pet bodova razmaka. Na drugoj strani tabele, u borbi za opstanak, konačni plasman neće direktno odlučiti o ispadanju ekipa jer će mnogo toga zavisiti i od plasmana ekipa iz Srpske lige Istok. Naime, od sezone 2019/2020 stvoriće se četiri nove lige: Istok, Zapad, Jug, Centar, a u svakoj od ovih liga će se takmičiti po 16 ekipa.


Dnevnik Yeni Šafak u vesti pod naslovom „upaljen prvi plamena od prirodnog plina“ piše da je predsednik Republike Turske Recep Tayyip Erdogan rekao da će se uvođenjem crnomorskog plina u bliskoj budućnosti značajno smanjiti ovisnost o stranim izvorima. "Oni koji pokušavaju smanjiti vrednost plina koji smo otkrili neutemeljenim tvrdnjama trebali bi dobro pogledati ovu vatru koju smo zapalili", istakao je predsednik Erdogan.\nDnevnik Star u vesti pod naslovom „Izvoz MEMATT-a u Burkina Faso“ prenosi da je turska kompanija namenske industrije ASFAT nakon Azerbejdžana ostvarila izvoz vozila za čišćenje mina MEMATT i u Burkina Faso. Ovo je prvi izvoz ove kompanije na afričko tržište.\nDnevnik Hurriyet u vesti pod naslovom „Veliki uspeh Turske“ piše da je objavljen izveštaj idejne organizacije Ember iz Londona pod imenom „Panorama evropske električne energije“ u kojoj se navodi da je Turska povećala proizvodnju električne energije od solarnih izvora i vetrenjača na 12,9 posto i da se trenutno nalazi na 17 mestu u Evropi.\nDnevnik Sabah u vesti pod naslovom „Turkish Airlines drugi u Evropi sa 1.323 leta“ piše da je turska kompanija Turkish Airlines zauzela drugo mesto u Evropi po broju dnevnih letova.\nDnevnik Haberturk u vesti pod naslovom „Pronađene kosti ribe stare 2300 godine u iskopinama u Patari“ prenosi da su u iskopinama u antičkom gradu Patara u Kašu kod Antalije pronađene kosti ribe od pre 2300 godina.


Slovenija će pomoći u izgradnji turističkih kapaciteta u BiH - Biznis Info\nYou are at:Home»POZITIVA S ADDIKO BANK»Slovenija će pomoći u izgradnji turističkih kapaciteta u BiH\nSlovenija će pomoći u izgradnji turističkih kapaciteta u BiH\nBy BiznisInfo on\t 12/01/2020 POZITIVA S ADDIKO BANK\nMinistar spoljne trgovine i ekonomskih odnosa u Savjetu ministara Staša Košarac i ambasador Slovenije u BiH Zorica Bukinac razgovarali su u Sarajevu o bilateralnim pitanjima u vezi sa postojećim visokim nivoom trgovinske razmjene između BiH i Slovenije, te o obimu slovenačkih investicija u BiH.\nTokom sastanka, Košarac se fokusirao na pitanja izgradnje turističkih kapaciteta u BiH, te poručio da uspješne prakse Slovenije mogu biti dobar primjer za BiH, saopšteno je iz Ministarstva spoljne trgovine i ekonomskih odnosa.\nPosebno interesovanje Košarac je pokazao za način na koji postojeći kapaciteti i prirodni resursi BiH mogu biti stavljeni u funkciju održivog upravljanja turističkim potencijalima.\nSagovornici su zaključili da je potrebno uložiti dodatne napore na osposobljavanju turističkog kadra u BiH, a s tim u vezi, ministar Košarac je izrazio spremnost da razgovara sa svim nivoima vlasti u BiH kako bi bila obezbijeđena posebna sredstva koja bi bila usmjerena na edukaciju turističkog kadra u BiH.\nBukinčeva je istakla da Slovenija može pomoći u izgradnji turističkih kapaciteta, te navela da će se angažovati na davanju dodatnog zamajca razvoju turizma.\nOna je naglasila da Slovenija daje punu podršku evropskim integracijama BiH, poručivši da će tokom slovenačkog predsjedavanja Savjetom EU naredne godine poseban fokus biti na zemljama zapadnog Balkana i evropskim integracijama BiH.\nKonstatovano je da su odnosi BiH i Slovenije bliski i prijateljski, te da je Slovenija među prvih deset spoljnotrgovinskih partnera BiH.


Niška televizija » Orban: Rusija i Nemačka važnije od SAD\nOrban: Rusija i Nemačka važnije od SAD\nObjavljeno 05.02.2015. 14:35\nBRISEL – Mađarski premijer Viktor Orban izjavio je da za njega odnosi sa Rusijom i Nemačkom imaju veći prioritet nego odnosi sa Sjedinjenim Američkim Državama, prenosi danas briselski portal EurAktiv.\n“Ako hoćemo trajni mir i bezbednost za Mađarsku, onda to moramo da rešavamo sa dve sile koje su snažno i dugoročno prisutne u Srednjoj Evropi”, rekao je Orban za ovaj portal.\nOn je naveo da su SAD “važan partner”, ali da njihova pozicija često zavisi od unutrašnje političke situacije i da nije siguran koliko težine Vašington pridaje regionu.\nOrbanova izjava data je u jeku zahlađenja mađarsko-američkih odnosa, nakon što se premijer našao na meti kritika najviših predstavnika američke administracije, koji su ga optužili za gušenje demokratije i podsticanje korupcije.\nSAD su prošle godine stavile nekoliko funkcionera Orbanove partije Fides na crnu listu osoba kojima je zabranjeno izdati vize zbog sumnje da su učestvovali u korupcionaškim aferama.\nOrban je sve česće na meti kritika i unutar EU, zbog blagonaklonog odnosa prema Rusiji i zastupanja stava da bi restriktivni, “iliberalan” model demokratije, kakav vlada u Rusiji i Kini, bio bolji za Mađarsku od sistema koji vlada u većini evropskih zemalja.\nNemačka kancelarka Angela Merkel je tokom posete Budimpešti oštro kritikovala Orbana zbog tog stava, upozorivši ga da su liberalne vrednosti kao što su sloboda govora i političkog organizovanja vezane za samu suštinu demokratskog poretka.\nIz Moskve je najavljeno da bi u Budimpeštu uskoro trebalo da dođe i ruski predsednik Vladimir Putin.\nTanjug 05.02.2015 12:29\nFoto Tanjug, Video, arhiva\nGranatirana bolnica u Donjecku, poginulo najmanje 15 ljudi\nMinistri finansija Grčke i Nemačke nesložni i u neslaganju


Japan protiv izlaska Britanije iz EU\nJapanski i britanski premijer, Šinzo Abe i Dejvid Kameron, tokom susreta u Londonu\nJapanski premijer Šinzo Abe upozorio je da bi izlazak Velike Britanije iz Evropske unije mogao negativno da se odrazi na japansko ulaganje u tu zemlju.\nJapanski premijer je posle sastanka sa britanskim kolegom Dejvidom Kameronom u Londonu, na zajedničkoj konferenciji za novinare rekao da bi u slučaju izlaska iz Evropske unije, Velika Britanija postala manje privlačna destinacija za japanske investitore.\n“Japan otvoreno želi da Britanija ostane unutar Evropske unije. Ostanak Britanije u jakoj EU je bolji za čitav svet. Želimo da Britanija i Evropa ostanu uticajni igrači na svetskoj sceni i da doprinose vladavini prava, miru i stabilnosti, uključujući i u Aziji”.\nAbe je istakao da oko hiljadu japanskih kompanija posluje u Velikoj Britaniji i da zaošljava 140 hiljada ljudi dodavši da je većina tih kompanija bazirana u Britaniji “upravo zbog toga što je Velika Britanija prolaz ka EU”.\nBritanski premijer je rekao da je njegova zemlja zaradila oko 55 milijardi dolara od japanskih investicija. Britanski građani će odlučiti da li će ostati deo 28-člane Evropske unije 23. juna, kada će glasati na referndumu koji je sazvao premijer Kameron.\nAnalitičari ističu da bi odlazak Britanije iz EU, poznat kao ‘bregzit’, izazvao nestabilnost stranih valuta i finansijskih tržišta, a da bi i budućnost britanske ekonomije bila dovedena u pitanje.


Ministarstvo odbacilo zahtev Branislava Lečića da bude upisan kao predsednik DS | Blok vesti\nMinistarstvo državne uprave i lokalne samouprave odbacilo je zahtev Branislava Lečića da bude upisan kao predsednik Demokratske stranke,. Protiv tog rešenja se tužbom može pokrenuti upravni spor pred Upravnim sudom u Beogradu u roku od 30 dana od dana dostavljanja rešenja. Dok predsednik DS Zoran Lutovac ovu odluku Ministarstva smatra jedinom mogućom, Lečić tvrdi da je odluka politička.\nLečić, koji je isključen iz DS, je 5. oktobra poslao prijavu za upis promene podataka u registar političkih stranaka kojom je traženo da se izvrši upis podataka za novog zastupnika DS-a.\nKomentarišući rešenje Ministarstva, Lečić je agenciji Beta rekao da je u pitanju "politička odluka", jer predsedniku Srbije Aleksandru Vučiću "odgovara trenutna situacija u opoziciji".\n"Jasno je da je to politička odluka. Ova podela u opoziciji, odgovara Vučiću – opozicija koja nema velike šanse da pokupi nezadovoljstvo naroda u onom kapacitetu da vladajući režim dovede u pitanje", rekao je Lečić.\nOnje dodao odluka Ministarstva pokazuje da "deo DS" koji on predvodi, "nisu Vučićevi ljudi".\n" Postojala je ideja da smo mi otpadnici, da smo izbačeni iz DS-a kao ljudi koji su Vučićevi, ali da smo Vučićevi, mi bismo bili upisani. S obzirom da nismo upisani, Vučiću odgovara ovakva opozicija u DS-u, što znači da mu odgovara Zoran Lutovac", smatra on.\nLečić je napomenuo da će "nastaviti da se bori za DS", a 28. februara, kada bude zasedao Glavni odbor stranke, odlučiće se o "daljim političkim nastupima DS-a".\nS druge strane, predsednik Demokratske stranke Zoran Lutovac izjavio je danas da je jedina moguća odluka koju je moglo da donese Ministarstvo za državnu upravu i lokalnu samoupravu odbacivanje zahteva Branislava Lečića zasnovanog na "očiglednim falsifikatima".\nLutovac je agenciji Beta rekao da je članstvo u "mučnoj borbi" uspelo da sačuva DS i da će sada moći "odlučnije i posvećenije" da se posveti borbi za "smenu režima i normalan život u Srbiji".\nNa izborima u Demokratskoj stranci, koje je organizovao deo DS-a, za predsednika partije je izabran jedini kandidat za tu funkciju – Branislav Lečić. Ove izbore nije priznao drugi deo stranke na čelu sa Zoranom Lutovcem, koje je „odmetnute“ članove isključilo iz partije. Zbog toga je odluka o legitimnom rukovodstvu bila prepuštena Ministarstvu državne uprave i lokalne samouprave.\nPrevious articleNAJVEĆI LICEMER AUSTRALIJAN OPENA: Ponižavao i vređao Đokovića, a onda ga dizao u nebesa i pokušao da se opere\nNext articleKovid19: U Srbiji još 2.956 novozaraženih, u poslednja 24 sata preminulo 14 obolelih


Jeftini letovi iz Šri Lanke za Ujedinjene Arapske Emirate - Avionske karte Šri Lanka Ujedinjeni Arapski Emirati - eSky.ba\nLetovi iz Šri Lanke za Ujedinjene Arapske Emirate\nPretražite letove iz Šri Lanke za Ujedinjene Arapske Emirate\nProvjerite najbolje ponude letova iz Šri Lanke za Ujedinjene Arapske Emirate\nDirektni letovi se obavljaju 3 dana u sedmici -\tpon.,\tut.,\tned..\n✔ Postoje li posebne ponude za letove iz Šri Lanke za Ujedinjene Arapske Emirate na eSky.ba?\n✔ Mogu li se pobrinuti za osiguranje prilikom rezervacije leta iz Šri Lanke za Ujedinjene Arapske Emirate?\n✔ Ako rezerviram let iz Šri Lanke za Ujedinjene Arapske Emirate, mogu li rezervirati ujedno i smještaj?\n✔ Koje avio-kompanije nude letove iz Šri Lanke za Ujedinjene Arapske Emirate?\nBudite sigurni, da na eSky.ba ponuda letova iz Šri Lanke za Ujedinjene Arapske Emirate uključuje ne samo niskotarifne avio-kompanije, već i one koje su specijalizirane za visoki standard.\nPopularne avio kompanije na ruti Šri Lanka - Ujedinjeni Arapski Emirati


Magazin online Koje zemlje imaju najbolje zdravstvo? - 2 September 2013 - Magazin - Vojvodina Net\nKoje zemlje imaju najbolje zdravstvo?\nI u Americi se polemiše da li je njihov sistem zdravstvene zaštite jedan od "najboljih u svetu" i da li zaista "niko nije izostavljen". Međutim, šta govori činjenica da se na listi zemalja sa najefikasnijim zdravstvenim sistemom, Srbija, nalazi tik iza Amerike?\nMnogo više saznajemo ako pogledamo kompletnu listu. Istina, Srbija se nalazi iza Amerike na listi najefikasnijih zdravstvenih sistema ali na niskom 47. mestu a lošiji zdravstveni sistem ima samo još Brazil.\nOvo su rezultati istraživanja agencije poslovnih novosti Blumberg.\nNa visokom prvom mestu nalazi se Hong Kong sa 92.6 posto efikasnosti zdravstvenog sistema. Prate ga Singapur (81.9) i Japan (74.1). Na četvrtom mestu nalazi se Izrael a iza Španija, Italija, Australija i Južna Koreja.\nZdravstveni sistem u Švajcarskoj, ocenjen je visokim 9. mestom dok su na desetom - Švedska, jedanaestom - Libija i dvanaestom Ujedinjeni Arapski Emirati.\nSrbija se nalazi na pretposlednjem mestu sa skorom efikasnosti zdravstvenog sistema 27.2 procenata.\nGori je Brazil sa 17.4 a bolja Amerika sa 30.8%\nJedan od parametera za uspešan zdravstveni sistem bio je i prosek ljudskog životnog veka. Kada je Srbija u pitanju, ljudi u proseku žive 74.6 godina i na zbog toga se Srbija, na ovoj listi, nalazi na 34. mestu.\nNajkraće se živi u Iranu (73) i Alžiru (73.1) a najduže u Hong Kongu (83.4) i Švajcarskoj (82.7).\nSvaka zemlja ocenjena je u tri kriterijuma - dužina životnog veka (60%), izdvajanje novca po glavi stanovnika (30%) i bruto društvenog proizvoda po glavi stanovnika (10%).\nLista zemalja sa najefikasnijim zdravstveim sistemom:


Dr Milena Jauković o lekarskoj komori i moralnom propadanju doktora\nLekarima je očito\nČim ovaj zakon bude usvojen, više nema pomoći lekarima koji zaborave etiku i struku jer im se u tom slučaju, bar privremeno, oduzima dozvola za rad\nBEOGRAD - Istina da lekarska komora za pacijenta i običan narod predstavlja samo još jednu frazu kojom im zdravstvena vlast maže oči u slučaju grešaka lekara, nesavesnosti i nestručnosti, ali uvođenjem ove institucije u našoj zemlji mnoge stvari bi zaista trebalo da budu bolje. Tako tvrde i oni najglasniji lekari, koji su uvek spremni da stanu na stranu pacijenta i struke, a među njima i javnosti dobro poznata dr Milena Jauković, vaskularni hirurg u Urgentnom centru, stručnjak koji se nikad nije libio da kaže da u bolnicama nema lekova, da je ovo i ovo rešenje ministra nepovoljno i da "bez dlake na jeziku" prozove one za koje svi misle da su krivi, ali to ne smeju da kažu.\nManje mare za pacijente\nO lekarskoj komori poslednjih dana je itekako bilo reči povodom afere "gaza". Tada je i ministar najavio da predlog ovog zakona samo čeka sledeća zasedanje Skupštine i onda su dolijali svi oni lekari koji su zaboravili i etiku i struku, ali su se do sada izvlačili. Navodno, po predlogu ovog zakona, predviđeno je da se lekarima za koje se ustanovi da su na ovaj ili onaj način "zgrešili" oduzme na određeno vreme dozvola za rad. Naravno i to će imati svoju proceduru, ali konačno će lekari imati svog tutora jer im je to očito potrebno.\nTo priznaje i dr Jauković, navodeći u razgovoru za Glas da je ovu instituciju neophodno uvesti, jer lekari (čast izuzecima), posle petnaestak godina borbe za opstanak na radnom mestu i mešanja politike u zdravstvo, sve manje mare za pacijenta.\n- Zbog svega toga, vi imate toliko rasturene odnose među lekarima, koji više ne mogu da se slože oko jednog pacijenta. Potpuno se otuđuju, nisu zainteresovani da napreduju u stručnom smislu, jer nema nadoknade za njihov rad i za to što "ne smeju da pogreše". Samo gledaju da završe posao i da onda odu što pre da odrade nešto privatno.\nKonsultacije sa drugim lekarom su potpuno zaboravljena stvar u našem zdravstvu a lekari reaguju samo na strah i interes i u tom slučaju se konsultuju sa svima - upozorava dr Jauković, napominjući da ona ne napada lekare, već jednostavno traži rešenje da ova profesija vrati svoj nekadašnji ugled i podseti pravila lepog ponašanja.\nZbog raznoraznih propusta lekara u ovom periodu, a da nijedan ne snosi krivicu, Etički komitet Srpskog lekarskog društva, čiji je dr Jauković član, uveo je i etički kodeks (još nije ozvaničen), koji bi trebalo da uredi odnose lekara međusobno.\nLupe šamar i ništa\nNikad ne odgovaraju\n- Da postoji lekarska komora ne bi moglo da se desi da lekar iz jedne od beogradskih ustanova otpusti ženu iz bolnice u lošem stanju, ne otkrivši da joj je pukao čir. Preko veze ona se vratila u istu ustanovu, tada je već nastala sepsa i ona je kroz nekoliko dana umrla. Ispostavilo se da je lekar čekao da mu se daju pare. Taj lekar i dan danas radi u istoj bolnici i ni za šta nije odgovarao - dodaje dr Jauković.\nPrema njenim rečima, da postoji lekarska komora ne bi moglo da se desi da osoba protiv koji se vodi krivični postupak i dalje bude direktor ustanove i ne bi bio omogućen lekarima "tihi otpor", odnosno da oni rade sa pacijentima, ali se baš i ne pretržu oko njih.\n- Po tom kodeksu trebalo bi, kao i u svetu, da jedan lekar izađe u susret drugom, da lekar u privatnoj praksi ne naplati drugom lekaru, da za svog kolegu ima strpljenja, a ne da se dešava da ga kolega čeka pred kancelarijom pola sata, a onda izađe i kaže "Nemojte da me prekidate, vidite da jedem". Ne bi trebalo da se dešava da pretpostavljeni i direktori reaguju samo na stručne greške lekara a ne i na to što lekar ošamari pacijenta, što se dešava.\nIli da možda ne odobre neki lek starijoj gospođi, obrazloživši rečenicom "Neću da mi fondove troše kojekakve babe". Direktor ne sme da bude nestrpljiv, ili lekar i da kaže pacijentu "Žali se ministru". On treba da mu se žali - napominje naša sagovornica, dodavši da upravo Komora ne bi dozvolila ovakvo ponašanje.\nOna je možda jedna od retkih lekara koja pre upućivanja pacijenta na drugu ustanovu kontaktira tamošnje lekare i upoznaje ih sa slučajem. A od kako je član Etičkog komiteta, svakodnevno joj se na stanje u zdravstvu žale i lekari i pacijenti. Dnevno bar jedan poziv, a nekad i dva, tri.\nIstraživanje u pravosuđu pokazalo: Sudije i advokati najkorumpiraniji\nArhitekta Dragomir Acović o uređenju enterijera Svetosavskog hrama\nNa Aerodrom Beograd sinoć stiglo 211 prevarenih turista iz Turske


Novogodišnja čarolija na Starom kontinentu - Rokselanin kofer\nBy sultanija / 9. November 2015.\nPrednovogodišnje ludilo je krenulo! Kao nikada ranije, reklame i okićene radnje mame na trošenje novca. Ne znam za vas, ali meni je pravo merilo kad kreće novogodišnja čarolija uvek bila koka kola, koja, čim počne prodaju svojih ambalaža sa likom Deda Mraza, znam da euforija kreće. Pošto sam prvu bocu koka kole sa likom Deda Mraza već kupila (30. oktobra), znam da je vreme da se razmišlja o nekoj zanimljivoj destinaciji. Ovde vam predstavljam mesta u kojima možete doživeti onaj božićni i novogodišnji duh.\nAko spadate u ljubitelje okićenih gradskih ulica u kojima se širi miris cimeta i kuvanog vina, uskoro ćete u svakoj evropskoj metropoli moći da nađete nešto za sebe.\nPrednovogodišnji period, krajem novembra i početkom decembra, idealan je za kraće odmore. To posebno važi za one koji zimu ne provode na skijama ili za one koji imaju dovoljno novca, pa pre nego što odu u planine, žele da dožive malo prazničnog provoda.\nUz klasične novogodišnje izlete, poslednjih godina u ponudi su atraktivni aranžmani za večne metropole poput Praga, Pariza, Amsterdama i Rima, a novogodišnje iskustvo početkom decembra se može osetiti i u arktičkom selu gde živi Deda Mraz, u finskom Rovaniemiju.\nLaponska novogodišnja avantura ili bečki božićni sajmovi\nNadam se da će uskoro i kod nas zaživeti turistička ponuda obilaska Deda Mrazove kuće na samom Arktiku. Tamo može da se uživa u snoumobil safariju, vožnji sankama koje vuku haskiji ili losovi, spuštanju niz snežne tobogane, bacanju lasa za losove i drugim nesvakidašnjim zimskim radostima.\nSve ovo nabrojano je dvoljno neobično, a opet ima i onog standardnog novogodišnjeg užitka koji se dešava i u ostatku Evrope. Da, i u Deda Mrazovom selu je moguće kupiti razne suvenire kao i na najpoznatijem bečkom božićnom sajmu Kristkindlmarkt ili štandovima postavljenim ispred dvorca Šunbron.\nUz ove bečke znamenitosti, u prestonici valcera se ne sme zaobići ni Starobečki božićni sajam na poznatom trgu Frajung u starom gradu gde su prvi božićni štandovi postavljeni još davne 1772. Nešto novijeg datuma je božićni sajam na Spitelbergu, u uskim uličicama bidermajerske četvrti u Sedmom bečkom okrugu.\nU ponudi domaćih agencija su ipak neke druge evropske metropole. Domaći tur operateri se “vade” da još nema zainteresovanih za putovanja po zemlji Deda Mraza, pa tako ako želite da osetite zimu i sneg najbolje je da odete na neku od okolnih planina ili na skijanje u Sloveniju ili Bugarsku.\nAko se ipak odlučite se za neko jeftino putovanje autobusom u neku od evropskih prestonica, cene za novogodišnju noć znaju da budu visoke pa spremite i dosta keša, a najbolje je aranžman uplatiti ranije.\nFotografije: Tumblr, travelsymposium.com\nTags: aranžman, atraktivni aranžmani, bečke znamenitosti, božićni sajam, deda mraz, dovoljno novca, euforija, frajung, jeftino putovanje, koka kola, kristkindlmarkt, miris cimeta, novogodišnja čarolija, novogodišnji duh, planina, početkom decembra, prednovogodišnje ludilo, prednovogodišnji period, skijanje, sneg, starobečki božićni sajam, šunbron, turistička ponuda


Novosti\t31.01.2019 11:22\nAgencija Rojters navodi da je ovo mali, ali značajan korak u nastojanju najveće na svetu kompanije za proizviodnju aviona da napravi preokret u modernom transportu i uslugama isporuka paketa.\nBoingova letelica dugačka devet metara, delom helikopter, delom dron i delom avion sa fiksnim krilom, podigla se iznad zemlje i lagano sletela nakon što je manje od minuta lebdela u vazduhu na aerodromu u Manasasu u Virdžiniji, saopštila je kompanija.\nOva kompanija takmiči se sa dugogodišnjim rivalom, kompanijom "Erbas", kao i sa mnogim drugim kompanijama, u pokušaju da predstavi malu bespilotnu letelicu sposobnu za vertikalno poletanje i sletanje, a ubuduće će se testirati i letenje unapred.\nInvesticije, podstaknute skokovima u autonomnoj tehnologiji, kao i frustracije zbog zagušenja puteva, mogle bi da promene lice vazduhoplovne industrije u narednoj deceniji, navodi britanska agencija.\n"Ovako izgleda revolucija, a to je zahvaljujući autonomiji", kazao je nakon testiranja predsednik i glavni izvršni operativac "Boingove" podružnice "Aurora flajt sajansiz".\nLeteći taksi uskoro stiže u Nemačku9 korisnih trikova koje krije aplikacija Google MapsNovi planovi kineskog giganta: Android aplikacije i do 60 odsto bržeZaštitite vaš e-mail odmahVeštačka inteligencija u službi zdravlja prevremeno rođenih bebaMesec se smanjuje zbog povremene tektonske aktivnostiNaučnici u Izraelu predstavili prvo štampano 3D srceOmen X 2S 15 je HP-ov novi gejming laptop sa dva ekranaNajmanje 4.000 Šveđana ima ugrađen čipProcurelo sve o jeftinijem iPhone modeluPoznati prvi detalji: Šta donosi novi Huawei Mate 30 Pro?Ipak se ukida 'revolucionarni' telefonMesecima se samo nagađalo: Evo kako izgleda novi IphonePrvi put zabeležen marsotresWindows 10 ažuriranje: Problem sa USB priključcima i SD karticamaLaptop sa 3D zvučnicima - Lenovo Yoga C930Stroža pravila istraživanja gena zbog 'stvorene GMO bebe'Huawei i Samsung - bitka za najbolji telefon (VIDEO)Veliko naučno otkriće: Prvi direktni dokaz postojanja neandertalaca na teritoriji SrbijeViber uveo novu uslugu koju su svetski putnici željno iščekivali


Predsjedništvo BiH će 13. decembra imenovati Špirićevog nasljednika - Klix.ba\nBiH Predsjedništvo BiH će 13. decembra imenovati Špirićevog nasljednika\nPredsjedništvo BiH će 13. decembra imenovati Špirićevog nasljednika\n5.12.2007. u 15:28\nPredsjedništvo Bosne i Hercegovine je poslije prvog kruga razgovora s političkim strankama odlučilo danas uputiti pisani poziv i zahtjev svim političkim strankama u BiH koje participiraju u državnom parlamentu da do 12. decembra pisano dostave svoj prijedlog ili mogućnost učešća u parlamentarnoj većini kao i svoj prijedlog novog predsjedavajućeg Vijeća ministara BiH.\nČlan Predsjedništva BiH Nebojša Radmanović je na pres-konferenciji održanoj nakon sjednice Predsjedništva BiH u Sarajevu, upitan hoće li Predsjedništvo BiH podržati Nikolu Špirića za novog mandatara, odgovorio da to nije moguće danas kazati.\nPonovio je zahtjev Predsjedništva političkim strankama, "jer će svoju sjednicu Predsjedništvo BiH održati 13. decembra, kada bi trebalo donijeti odluku o novom predsjedavajućem Vijeća ministara BiH".\n"Da li će to biti Špirić ili neko drugi vidjećemo", kazao je Radmanović.\nOtvorio restoran 720\nprije 6h 21m 124\nprije 14h 52m 130\nprije 9h 24m 68